Zo slovenskej tlače ● August (II.) 2013 ● Monitor
http://www.oslovma.hu/01-Imro-Ment/ImroInfo/2013/ImrSlT22.rtf
Po štátnom sviatku sv. Štefana a ústavy - „Orbán búra právny štát a znepriatelil si spojencov Maďarska“ - Predseda maďarského parlamentu chce reciprocitu a odškodnenie - „Hlavným problémom Maďarska je Orbánov režim“ - Szigetiho výzva - Hra s menšinami a hlasy zo zahraničia - Maďarské občianstvo má vyše 1500 občanov SR, ministerstvo vie len o 36 prípadoch - Novela zákona o štátnom občianstve je hotová - Za 20 rokov ubudlo na Slovensku viac ako stotisíc Maďarov - Péter Balázs: Slováci sú pre Maďarov najbližší národ - Brusel pozastavil Maďarsku čerpanie z fondov - Dôležitá je lojalita, a nie schopnosti - Európanstvo a V4
Vybral a zostavil: Imrich Fuhl
Páči sa mi to: www.oslovma.hu
Štátny sviatok sv. Štefana a ústavy vyvrcholil ohňostrojom na Dunaji
Demonštranti zablokovali v Budapešti križovatku pri Astórii
20. augusta 2013 - (tasr)
Niekoľko stoviek sympatizantov občianskeho hnutia Vlasť nie je na predaj obsadilo dnes podvečer v Budapešti križovatku pri hoteli Astória. Protestujúci, ktorí sa posadili na vozovku a zablokovali premávku, opätovne vyjadrili nepokojnosť s riešením zlej situácie tých, ktorí si zobrali devízové úvery a ktorých splátky oslabením forintu neúmerne vzrástli. Zhruba 500 priaznivcov a členov hnutia sa zhromaždilo v Budapešti aj v pondelok. Oznámili, že pripravia svoj návrh na riešenie situácie dlžníkov a dnes ho odovzdajú prezidentskej kancelárii. Ich cieľom je znížiť splátky uvedených úverov a okamžite zastaviť vysťahovávanie dlžníkov. Organizátori demonštrácie na internetovej stránke hnutia uviedli, že sa dnes nedostali k prezidentovi Jánosovi Áderovi, preto avizovali, že pokračujú v blokovaní dopravy na budapeštianskej križovatke. Predseda hnutia Árpád Kásler zdôraznil, že chcú viesť dialóg s vládou, pretože kabinet doteraz viedol dialóg s falošnými občianskymi organizáciami, ktoré reprezentovali záujmy bánk. Ak nedôjde k pokroku, zorganizuje hnutie demonštrácie aj na dopravných tepnách iných maďarských miest, dodal Kásler. Podľa agentúry MTI bol Budapeštiansky dopravný podnik (BKK) kvôli tejto neohlásenej demonštrácii nútený upraviť trasy viacerých autobusových liniek a zrušiť niektoré električkové spoje. Ohňostrojom odpáleným z troch plavidiel na Dunaji a z Reťazového mosta vyvrcholili dnes v Budapešti ústredné oslavy štátneho sviatku sv. Štefana a maďarskej ústavy. Ohňostrojom plánovali ukončiť oslavy dnes večer aj na viacerých miestach na brehu jazera Balaton, tam však museli organizátori pre silný vietor pyrotechnickú šou odvolať. Na brehoch Dunaja v Budapešti sledovali ohňostroj státisíce ľudí. V pohotovosti boli zdravotníci a 87 hasičov na brehoch s 21 hasičskými autami a na štyroch plavidlách na rieke.
Spolu 2014: Orbán búra právny štát a znepriatelil si spojencov Maďarska
20. augusta 2013 - (tasr)
Záujmy garnitúry premiéra Viktora Orbána a záujmy maďarského národa sa s postupom času dostali do rozporu, uviedla dnes vo vyhlásení pri príležitosti štátneho sviatku sv. Štefana a maďarskej ústavy volebná koalícia Spolu 2014 (Együtt 2014 - Párbeszéd Magyarországért). Podľa internetového vydania denníka Népszabadság táto opozičná koalícia tvrdí, že Orbán búra právny štát a so spojencami zaobchádza ako s nepriateľmi. „Dnes si pripomíname kráľa sv. Štefana - zakladateľa štátu Maďarov. Tento štát sa stal silným a rovnocenným spojencom vtedajšieho kresťanského sveta a Európy, čím bola zabezpečená samostatná štátnosť na nadchádzajúce dve tisícročia a zachovanie maďarského národa,” píše sa v dokumente Spolu 2014. Orbánovo vládnutie ide v každom bode proti tradíciám sv. Štefana: búra právny štát, so spojencami zaobchádza ako s nepriateľmi, státisíce spoluobčanov nabáda, aby hľadali prosperitu v zahraničí, dodáva Spolu 2014. „Veríme a vieme, že na jar 2014 budú Maďari dostatočne smelí k tomu, aby znova uplatnili spoločný záujem národa. Zomknutím dosiahneme, aby budúcoročné oslavy 20. augusta boli opäť sviatkom európskeho Maďarska, sviatkom úspešného národa,” píše sa v závere vyhlásenia volebnej koalície.
Prezident János Áder: Maďari patria v dejinách medzi úspešné národy
http://www.hlavnespravy.sk/madarsky-prezident-ader-madari-patria-v-dejinach-medzi-uspesne-narody/131726/
Prísahou dôstojníkov sa v Budapešti začali oslavy štátneho sviatku
http://www.hlavnespravy.sk/madarsko-prisahou-dostojnikov-sa-v-budapesti-zacali-oslavy-statneho-sviatku/131586/
Chce reciprocitu a odškodnenie - Predseda maďarského parlamentu v Košiciach:
„Národná integrácia ponad hranice nepredstavuje hrozbu“
19. augusta 2013 - (tasr)
Bez národnej integrácie sa európske krajiny nemôžu stať stavebným prvkom európskej, ale ani medzinárodnej integrácie. Vyhlásil to 19. augusta 2013 v Košiciach predseda maďarského parlamentu László Kövér. Podľa agentúry MTI sa Kövér, člen vládneho Fideszu, zúčastnil na pôde košického Múzea Vojtecha Löfflera podujatia Maďarov žijúcich na Slovensku, ktorí sa zišli pri príležitosti utorňajšieho maďarského štátneho sviatku sv. Štefana a maďarskej ústavy. Vyjadril pritom presvedčenie, že maďarská ani slovenská cezhraničná integrácia nepredstavujú nijakú hrozbu, ale naopak sú zárukou úspechu medzinárodných integračných snáh. „Nemáme žiadny dôvod domnievať sa, že by Maďarsku, ktorejkoľvek európskej krajine či Slovensku prospelo, keby sa vzdali kresťanských koreňov, nezávislosti a suverenity,” konštatoval predseda maďarského zákonodarného zboru. Ak by jednotlivé krajiny regiónu uznali, že národnostné spoločenstvá žijúce na ich území sú štátotvorným prvkom daného štátu, tak by im podľa Kövéra priznali zodpovedajúce práva a samosprávne možnosti. Tie by pri akceptovaní neporušiteľnosti integrity každého štátu zabezpečili zachovanie materinského jazyka a kultúry menšín, čo by, ako uviedol, ukončilo storočie trvajúce spory i zdroje konfliktov. „Maďarsko v zmysle novej ústavy z roku 2011 uznáva národnostné menšiny žijúce na svojom území - teda aj Slovákov - ako štátotvorný prvok. Maďarsko nezakazuje, netrestá a nebráni tomu, aby ich príslušníci prijímali iné občianstvo popri maďarskom a aby využili volebné právo, ktoré z iného občianstva vyplýva. Na základe reciprocity by sme radi očakávali to isté aj od Slovenska,” zdôraznil Kövér. Súčasne pripomenul, že Maďarsko sa ospravedlnilo za svoju účasť na vpáde vojsk Varšavskej zmluvy a hneď v roku 1993 bezpodmienečne uznalo Slovenskú republiku. „Očakávame od Slovenska, aby v znamení historického vyrovnania poskytlo odškodnenie za príkorie spôsobené Maďarom žijúcim v bývalom komunistickom Československu,” vyhlásil Kövér. Počas pobytu v Košiciach odovzdal štátne vyznamenania príslušníkom maďarskej menšiny a vo večerných hodinách položil vence k súsošiu maďarských dejateľov v Kráľovskom Chlmci.
V. Orbán: Sv. Štefan zachránil maďarský národ pred rozpadom a zánikom
19. augusta 2013 - (tasr)
Kráľ sv. Štefan bol najväčším maďarským štátnikom, ktorý maďarský národ zachránil pred rozpadom a zánikom, vyhlásil dnes maďarský premiér Viktor Orbán v meste Székesfehérvár pred výjazdovým zasadaním vlády. Maďari si 20. augusta štátnym sviatkom pripomínajú zakladateľa uhorského štátu Štefana I., ktorého korunovali v roku 1000. Székesfehérvár - v historickej slovenskej terminológii Stoličný Belehrad - sa nachádza 65 kilometrov juhozápadne od Budapešti a od obdobia panovania sv. Štefana bol jedným zo sídel uhorských kráľov a miestom ich korunovácie. Dnes v ňom žije vyše 110.000 obyvateľov. Podľa agentúry MTI Orbán v slávnostnom prejave pred občanmi mesta povedal, že za štátnika považujú Maďari politika, ktorý popri riešení denných taktických záležitostí dokáže vytvoriť nadčasové puto medzi ľuďmi. Mnoho európskych národov sa rozpadlo práve z dôvodu absencie takéhoto puta, zdôraznil premiér. „Kráľ Štefan bol prvým maďarským štátnikom, ktorý po nástupe na trón čelil vnútorným sporom, hrozbe pohanov a vonkajším útokom,” pripomenul Orbán, podľa ktorého sv. Štefan bol nielen dobrým vodcom, ale aj dobrým manželom, otcom a kresťanom. Utorňajšiemu štátnemu sviatku sv. Štefana a maďarskej ústavy predchádza dnes deň pracovného voľna, ktorý si Maďari odpracujú nadchádzajúcu sobotu. V utorok sa bude konať množstvo podujatí po celej krajine. Ústredné oslavy štátneho sviatku sa začnú vztýčením štátnej vlajky pred parlamentom v Budapešti a vyvrcholia tradičným ohňostrojom na Dunaji.
Barack Obama i pápež František blahoželali Maďarom k sviatku sv. Štefana
16. augusta 2013 - (tasr)
Maďarsko je cenným spojencom Spojených štátov v Severoatlantickej aliancii a dôležitým partnerom v rámci Európskej únie, napísal dnes americký prezident Barack Obama v blahoprajnom liste maďarskému prezidentovi Jánosovi Áderovi pri príležitosti nadchádzajúceho štátneho sviatku sv. Štefana a maďarskej ústavy. Sviatok zakladateľa uhorského štátu, kráľa sv. Štefana, ktorého korunovali v roku 1000, oslavujú Maďari 20. augusta. „Naše krajiny spájajú transatlantické hodnoty, akými sú sloboda, demokracia a záväzok vytvárať hospodárske možnosti, ktoré sú otvorené pre každého,” píše sa v Obamovom liste, ktorý zverejnila agentúra MTI. Blahoželanie maďarskému prezidentovi pri tejto príležitosti zaslal aj pápež František. „Prosím Boha, aby maďarský ľud vo svojom ľudskom a duševnom dedičstve našiel vždy zdroje morálnej sily potrebnej na budovanie pokojnej bratskej budúcnosti. Modlím sa, aby Boh požehnal Vás, vodcov krajiny a všetkých Maďarov,” píše sa v pápežovom liste adresovanom Áderovi.
August 1968
http://www.sme.sk/tema/august-1968/?utm_source=www.sme.sk&utm_medium=rozcestnik&utm_campaign=podpora-clankov
Vrahov z augusta 1968 nikto nepotrestal. Okupácia menila osudy ľudí
http://www.sme.sk/c/6907990/vrahov-z-augusta-1968-nikto-nepotrestal-okupacia-menila-osudy-ludi.html
Vojenská invázia z augusta 1968 - Dôsledok pubertálnej politiky
http://skopecantal.blog.sme.sk/c/335501/Vojenska-invazia-z-augusta-1968-Dosledok-pubertalnej-politiky.html
Invázia do ČSSR bola pre Sovietov úspešná len po vojenskej stránke
http://www.hlavnespravy.sk/vyrocie-invazia-do-cssr-bola-pre-sovietov-uspesna-len-po-vojenskej-stranke/131573/
Československí vojaci o „družbu“ so Sovietmi záujem nemali
http://www.hlavnespravy.sk/vyrocie-ceskoslovenski-vojaci-o-%E2%80%9Edruzbu-so-sovietmi-zaujem-nemali/131572/
Maďarská vláda chce odkúpiť oceliareň Dunaferr a zachrániť pracovné miesta
http://spravy.pravda.sk/ekonomika/clanok/290417-budapest-chce-odkupit-oceliaren-dunaferr-a-zachranit-pracovne-miesta/
Szigetiho výzva
19. augusta 2013 - (Jaroslav Daniška - Týždeň)
Stalo sa to zhruba pred dvomi mesiacmi v Budapešti. Petr Pithart bol ocenený Cenou svätého Vojtecha, ktorú udeľuje rovnomenná nemecká nadácia. Pithart si mal v súlade s protokolom tejto stredoeurópskej ceny vybrať, kto prednesie laudatio na jeho počesť. Vybral si Bélu Bugára. Ten však v Budapešti rečniť nemôže, dozvedeli sa organizátori akcie. Ak má byť cena odovzdaná v historickom paláci v správe maďarskej vlády, laureát si musí nájsť iného rečníka. Bugára tak napokon nahradil Rudolf Chmel. Hanba a trápnosť, komentoval tento diplomatický škandál jeden môj maďarský priateľ. V skutočnosti však ide o niečo viac, než len trápny pocit. Uvedomil som si to pri čítaní knihy Odkiaľ a kam. 20 rokov samostatnosti (Ivo a Kalligram, 2013), čo je kolekcia 55 esejí a príspevkov na tému slovenskej a českej nezávislosti. Editori kládli prílišný dôraz na tému rozdelenia Česko-Slovenska a následného vývoja obidvoch republík, najzaujímavejšími textami publikácie sú však tie, ktoré pojednávajú o hlavnej geopolitickej téme uplynulých 20 rokov u nás, a tou je vzťah Slovákov a Maďarov. Jedným z najdôležitejších textov publikácie je esej László Szigetiho Zmiešané pocity z domoviny (s. 305-326). Szigeti je vzácnym príkladom liberálne mysliaceho intelektuála, ktorý rozumie národným a kolektívnym kategóriám. Preto ocení spoločný program VPN a MNI z roku 1990, ktorý o Maďaroch uvažoval ako „národnej”, nie „národnostnej” menšine, ale súčasne odmietne „mystiku sily maďarskej národnej jednoty” a „orbánovský politický revizionizmus”. Szigeti bol napokon prvým autorom na Slovensku, ktorý upozornil na cezhraničné nebezpečenstvo Jobbiku, ktorý si „na Slovensku buduje svoje štruktúry”, ako aj jeho väzieb na univerzitu Jánosa Selyeho v Komárne. Východiskom Szigetiho textu je pocit domova, „domoviny,” ktorý Maďari na Slovensku majú. Problém vidí v nezavŕšenej politickej integrácii Maďarov do slovenského štátu. Samozrejme, autor dokáže oceniť účasť maďarských politických strán v slovenských vládach, vníma integrujúci aj dezintegrujúci charakter niektorých maďarských politikov a politických strán, aj medzinárodný kontext, podľa ktorého nemajú Maďari na Slovensku subštandardné postavenie. Ak sa však má situácia zlepšiť, Szigeti volá po dvoch krokoch, ktoré by mala urobiť slovenská strana. Tým prvým je prekonanie mentality, ktorá chápe práva pre Maďarov ako „dar”. Tento krok, zdá sa, vyžaduje od slovenskej väčšiny nielen základnú empatiu pre komunitu tunajších Maďarov, ale aj pozitívny politický program. „Maďarské spoločenstvo nedokáže vlastnú vôľu preformovať na politický program aj preto, lebo k tomu nemá väčšinového partnera,” píše. Táto veta by si azda zaslúžila malú polemiku, ale dôležitejšie je niečo iné: samotný predpoklad, na ktorom svoje uvažovanie Szigeti stavia. Dnešná maďarská menšina nie je menšinou z prvej Československej republiky. V roku 1921 bol na slovenskom území pomer žijúcich Slovákov a Maďarov 3:1, zatiaľ čo dnes je to zhruba 10:1. Nejde však len o čísla. Rovnako dôležitý je charakter menšiny. Maďari žijúci na Slovensku v roku 1938 si pamätali Uhorsko a cítili sa byť integrovaní do maďarského politického vývoja, zatiaľ čo dnes je to inak. Jednak dožívajú posledné ročníky, ktoré si pamätajú Horthyho, a jednak tunajší Maďari nereagovali na Orbánovu politiku dvojakého občianstva. Povedané priamo, Esterházyho menšina a Bugárova menšina sú dve neporovnateľné skupiny ľudí. Zatiaľ čo Maďari v prvej Československej republike prechovávali otvorený revizionizmus a požadovali zmenu štátnych hraníc, dnešní Maďari na Slovensku sú podobnému mysleniu vzdialení. Szigetiho príspevok vynikne aj v porovnaní s ďalšími textami knihy. Napríklad Roman Holec síce v úvodnej štúdii nazvanej Dvadsať rokov pohľadom historika upozorňuje na viacero historických paralel, týkajúcich sa vnútorného stavu Slovenska v roku 1918 a 1993, respektíve 1939 a 1993, túto zásadnú „mentálnu zmenu” spolužitia Slovákov a Maďarov však nedocenil. Vráťme sa však k Bugárovi. Béla Bugár je pre moderné slovenské dejiny v tomto zmysle jedným z najdôležitejších politikov a je v záujme Slovenska, aby po jeho prípadnom politickom odchode na Slovensku pôsobil jeho politický dedič. Netreba zabúdať, že maďarská menšina je dnes politicky rozdelená zhruba 50:50, podľa niektorých prepočtov dokonca tesná väčšina Maďarov preferuje SMK. V Budapešti má Bugár nálepku zradcu a vo Viktorovi Orbánovi tvrdého protivníka. Ak si však uvedomíme nielen symbolickú, ale najmä politickú dôležitosť anekdoty opísanej v úvode textu, nedá sa než Szigetiho výzvu u podanú ruku prijať. Áno, „rad je na slovenskej politickej, spoločenskej a hospodárskej elite”. Szigetiho výzvu treba prijať. Na rade sú Slováci.
Surfujúcich Slovákov zaujímajú najviac spravodajské weby
http://spravy.pravda.sk/ekonomika/clanok/290442-surfujucich-slovakov-zaujimaju-najviac-spravodajske-weby/
Europoslancovi L. Tőkésovi hrozí odňatie rumunského štátneho vyznamenania
Navrhol, aby Maďarsko prevzalo akúsi záštitu nad Sedmohradskom
19. augusta 2013 - (tasr)
Rumunský premiér Victor Ponta je pripravený spolupodpísať prípadné prezidentské nariadenie, ktorým by odňali rumunskému europoslancovi a predsedovi Maďarskej rady autonómie Karpatskej kotliny (KMAT) Lászlóovi Tőkésovi vysoké rumunské štátne vyznamenanie, informovala dnes agentúra MTI. V rumunskej spravodajskej televízii Antena 3 Ponta v nedeľu oznámil, že o svojej pripravenosti súhlasiť s odňatím vyznamenania dnes informuje aj prezidentskú kanceláriu. Poznamenal, že podobný prípad sa už stal a zdôraznil, že je pripravený tak urobiť aj v prípade tohto europoslanca. Tőkésovi udelili najvyššie štátne vyznamenanie v roku 2009 pri príležitosti 20. výročia ľudového povstania v Temešvári za jeho úlohu pri naštartovaní zmeny režimu v Rumunsku. Terajší najvyšší predstavitelia krajiny ho však tvrdo kritizovali za jeho nedávne vyjadrenie na 24. ročníku letnej univerzity Maďarov v rumunskom meste Baile Tušnad, kde navrhol, aby Maďarsko prevzalo akúsi záštitu nad Sedmohradskom na spôsob vzťahu Rakúska s Južným Tirolskom. Odňatie vyznamenania ako prvý navrhol predseda senátu Crin Antonescu za Tőkésov „dôsledný protirumunský postoj”. Účastníci letnej univerzity predstaviteľov zahraničných Rumunov minulý piatok v záverečnom komuniké požiadali prezidenta Traian Basesca, aby od tohto „extrémistického maďarského politika, ktorý všetkými prostriedkami bojuje proti Rumunsku a Rumunom” odňal vyznamenanie. „Rumunské občianstvo si nezaslúži ten, kto pred pár dňami požadoval, aby Sedmohradsko dali pod protektorát,” povedal Basescu 12. augusta v úvode letnej univerzity Rumunov v sedmohradskej obci Izvorul Murešului.
Slovenské tance na maďarský spôsob
http://komentare.sme.sk/c/6906605/slovenske-tance-na-madarsky-sposob.html?utm_source=link&utm_medium=rss&utm_campaign=rss
V areáli Thermalparku v Dunajskej Strede pribudli sochy maďarských umelcov
http://www.hlavnespravy.sk/dunajska-streda-v-thermalparku-pribudli-sochy-madarskych-umelcov/130469/
Nová maďarská aerolinka Sólyom (Sokol) začne lietať v septembri
http://ekonomika.sme.sk/c/6905676/nova-madarska-aerolinka-zacne-lietat-v-septembri.html?utm_source=link&utm_medium=rss&utm_campaign=rss
Šéf japonskej diplomacie bude v Budapešti rokovať o jadrovej technológii
http://www.aktuality.sk/clanok/234645/sef-japonskej-diplomacie-bude-v-budapesti-rokovat-o-jadrovej-technologii/
RTVS bude spolupracovať s maďarským partnerom
16. augusta 2013 - (tasr)
Rozhlas a televízia Slovenska (RTVS) a Fond na podporu poskytovateľov mediálnych služieb a správy majetku (MTVA), ktorý zastrešuje maďarské verejnoprávne médiá, sa vo štvrtok 15. augusta zaviazali k spolupráci. Predmetom dohody je poskytovanie materiálov z medzištátnych udalostí, výmena programov z vlastnej tvorby, ktoré nie sú chránené autorskými právami, ale aj vzájomná podpora koprodukcií. TASR o tom informovala Dominika Šulková zo sekcie marketingu a komunikácie RTVS. Obe strany sa podľa Šulkovej dohodli aj na spolupráci v oblasti rozširovania znalostí svojich zamestnancov v spojitosti s národnostným vysielaním recipročne na oboch stranách. „Po úspešnom spustení spolupráce s Českou televíziou je maďarský partner ďalším významným prínosom v oblasti cezhraničnej spolupráce,” povedal generálny riaditeľ RTVS Václav Mika.
Hlavným problémom Maďarska je Orbánov režim
Najväčšie hriechy orbánizmu - Všetka moc sa končí u jedného človeka - Diktatúra či ešte nie? - „K väčšine voličov sa dostane len vládna propaganda“ - Zmenili aj volebný systém vo svoj prospech - Maďarský premiér tlačí svoju krajinu na ekonomické dno a potláča kritikov...
15. augusta 2013 - (Peter Morvay - sme.sk)
Maďarsko sa podľa Eurostatu stáva jednou z najchudobnejších krajín Európskej únie. V roku 2012 za ním v porovnaní kúpnej sily obyvateľstva zaostali len Lotyšsko, Rumunsko a Bulharsko. Lotyšská ekonomika však na rozdiel od maďarskej výrazne rastie, takže aj táto pobaltská krajina pravdepodobne našich susedov predbehne. Pokusy vlády Viktora Orbána oživiť maďarskú ekonomiku mali na začiatku roku len dočasný efekt, v druhom štvrťroku 2013 maďarské HDP opäť rástlo iba o 0,1 percenta. Za problémy maďarskej ekonomiky zďaleka nemôže len globálna kríza - jej negatívne účinky katastrofálne posilňuje „neortodoxná“ ekonomická politika vládnej strany Fidesz. Nevypočítateľné zásahy štátu, právna neistota, mimoriadne dane, hrozba zoštátňovania a deformovanie trhu v prospech fideszáckych podnikateľov odrádzajú zahraničných investorov a čoraz viac dusia aj domácich podnikateľov, čo nepatria „do rodiny“. Fidesz moc získal demokratickou cestou, no zneužíva ju na budovanie nedemokratického systému. „Medzi samotnými politológmi je veľký spor o to, ako pomenovať takýto systém,“ tvrdí politológ Attila Juhász z analytického inštitútu Political Capital.
Diktatúra či ešte nie?
„Isté je, že sa tu rušia inštitúcie právneho štátu, ruší sa rozdelenie mocenských odvetví, bŕzd a protiváh, a v celom systéme sa končí kontrola politickej moci. Diskutuje sa, či to možno ešte nazvať demokraciou, alebo to je už diktatúra. Môj osobný názor je, že sa vyvíjame k systému, ktorý sa zvykne nazývať volebnou autokraciou,“ hovorí Juhász. Vláda si necelý rok pred voľbami udržiava veľkú časť popularity populistickými krokmi, ako je ústredne nariadené desaťpercentné zníženie cien energií pre domácnosti. Energetické firmy tým však prichádzajú o peniaze na investície a straty si kompenzujú zvyšovaným cien pre firmy, čo opäť zhoršuje výkon ekonomiky Fidesz si tiež prívržencov udržiava vystupňovaným nacionalizmom a víziou ohrozeného maďarského národa, ktorý musí bojovať s celým nepriateľským zvyškom sveta.
„K väčšine voličov sa dostane len vládna propaganda“
- hovorí A. Juhász. Kritika vlády zaznieva už len z niektorých novín a časopisov, internetových novín, jedinej televízie a jediného rádia. Verejnoprávne médiá chŕlia len vládnu propagandu, rovnako ako médiá vlastnené vláde blízkymi podnikateľmi. Komerčné televízie sa zo strachu, že prídu o vysielacie licencie, politike a kritickým správam vo svojom vysielaní vyhýbajú. Protiorbánovská opozícia je slabá, rozdelená a nie príliš schopná. Nedokáže využiť ani chyby vlády a cielene osloviť skupiny poškodené politikou Fideszu, hovorí Juhász. Napríklad ženy, ktorým dávajú vládni politici často najavo, že ich úlohou je len starať sa o domácnosť a vychovávať deti.
Zmenili aj volebný systém vo svoj prospech
Fidesz si navyše aj úpravami volebného systému zaistil, aby bolo víťazstvo opozície veľmi nepravdepodobné. „V dôsledku zmien môže Fidesz zostať pri moci aj vtedy, ak by opozícia získala o trochu viac hlasov,“ dodáva Juhász. Sociálny psychológ Ferenc Pataki vysvetľuje úspech Fideszu „smädom po autorite“, ktorý v maďarskej spoločnosti prevládol v súvislosti s historickými frustráciami a zo strachu z chaotického sveta, v ktorom ľudia žijú od pádu komunistického režimu. „Budúcoročné voľby budú výnimočné, nebude sa rozhodovať len o zachovaní či výmene jednej vlády, ale o konsolidácii či odmietnutí jedného režimu,“ hovorí Pataki v rozhovore pre týždenník Élet és Irodalom. Ak sa režim upevní, bude ho už vraj možné len povaliť, ako to býva v prípade diktatúr.
Najväčšie hriechy orbánizmu
- Všetka moc sa koncentruje v rukách jediného človeka Viktora Orbána,
- fungovanie parlamentu sa stalo formalitou,
- vláda postupne preberá kontrolu nad súdnictvom,
- verejné peniaze a zákazky získavajú len Fideszu blízki podnikatelia či umelci,
- zákony sa šijú na mieru podnikateľom blízkym vláde,
- Fidesz obsadzuje všetky posty v krajine svojimi nominantmi,
- volebný systém upravila vládna strana s ústavnou väčšinou podľa svojich potrieb,
- vláda útočí na zahraničný kapitál, na Európsku úniu a Západ, hlása novú orientáciu Maďarska na Východ, snaží sa zapáčiť rôznym diktatúram,
- vládna rétorika legitimizuje rasizmus a nacionalizmus, idealizuje medzivojnový horthyovský systém,
- vládny mediálny zákon ohrozuje slobodu aj fungovanie nezávislých médií.
Orbánova hra s menšinami: Počíta s hlasmi zo zahraničia
http://www.pluska.sk/plus-7-dni/zahranicie/orbanova-hra-mensinami-pocita-hlasmi-zo-zahranicia.html
Recept pre malých - Vírus Slovmaď - Dokonalý plán - Vernejší ako doma
14. augusta 2013 - (Klaudia Lászlóová- Plus 7 dní)
Príslušníkov maďarskej menšiny žijúcich za hranicami Maďarska už začali registrovať do parlamentných volieb v roku 2014 Niekoľko dní pred začiatkom registrácie voličov, ktorí sa stali maďarskými občanmi na základe zákona z roku 2010 a nemajú trvalý pobyt v Maďarsku, sa maďarský premiér Viktor Orbán v košeli farby svojej strany - oranžovej - postavil pred dav ľudí v rumunskom Tusnáde a vyhlásil, že hrubý domáci produkt malých krajín sa nadmerne odčerpáva do zahraničia, preto je nevyhnutné postaviť novú „národnú“ hospodársku politiku.
Recept pre malých
Nie je náhoda, že tento prejav predniesol v Sedmohradsku, kde žije najväčšia, až poldruha miliónová maďarská menšina a odkiaľ zároveň pochádza najväčší počet „nových maďarských občanov“ - približne dve tretiny z celkového počtu 250-tisíc. Aj ich chcel Orbán osloviť, vyzvať na zjednotenie. „Maďarský národ je rozdrobený, preto nám zostala táto jediná možnosť, ako si uchovať spoločné ľudské zdroje,” povedal Orbán o dvojakom občianstve. Približne v rovnakom čase z Národnej volebnej kancelárie, nového volebného orgánu, ktorého úlohou je nadviazať kontakt s voličmi v zahraničí, poštou odišlo 233 406 registračných formulárov. Na Slovensko a na Ukrajinu ich neposlali, tu je dvojaké občianstvo nelegálne. To neznamená, že Orbán sa nesnažil osloviť slovenských voličov. Zodpovednosť nových občanov: „Mám volebné právo v Maďarsku a cítim v sebe aj občiansku zodpovednosť, preto sa zaregistrovať určite pôjdem,” hovorí Oliver Boldoghy, herec, podnikateľ a občiansky aktivista žijúci v Komárne. Občanom Maďarska sa stal v roku 2011 a k tomuto kroku sa verejne priznal, pričom vyhlásil, že bude bojovať aj za udržanie svojho slovenského občianstva, ktoré stratil na základe zákona z roku 2010. Boldoghy je jedným zo signatárov petície za znovuzavedenie dvojakého občianstva na Slovensku. Pred niekoľkými mesiacmi ho navštívili doma policajti a vyzvali ho, aby odovzdal doklady, čo odmietol. „Žijem ďalej v Slovenskej republike, tam, kde som sa narodil, vyštudoval, kde som sa oženil, kde podnikám. Chcel by som voliť doma, na Slovensku, ale odňali mi volebné právo ako zločincovi,” hovorí. Voliť teda bude v Maďarsku, ale koho? „Ešte mám rok na to, aby som sa rozhodol.” Podnikateľ Zoltán Kaprinay má možno väčší dôvod cítiť občiansku zodpovednosť za to, čo sa deje v Maďarsku. Žije v Budapešti s rodinou trinásť rokov. Ostáva však stále slovenským občanom a možnosť prijať dvojaké občianstvo, ktorú mu ako príslušníkovi slovenskej maďarskej menšiny ponúka maďarský zákon, odmieta využiť, lebo nechce stratiť slovenské. „V súčasnosti sa veľa zamýšľam nad tým, že by som mal predsa len voliť v Maďarsku. Po trinástich rokoch sa už nemôžem tváriť, že som tu len na návšteve, veď tu budú žiť moje deti, ale slovenské občianstvo je pre mňa rovnako dôležité,” hovorí.
Vírus Slovmaď
Bolo by príliš jednoduché tvrdiť, že Orbánova snaha verbovať voličov v zahraničí sa Slovenska netýka, že to vyriešil stále kontroverzný zákon z roku 2010 o zrušení dvojakého občianstva. Preň totiž stratili slovenské občianstvo najmä českí a zahraniční Slováci, príslušníci maďarskej menšiny v oveľa menšom počte. Naopak, práve pre tento zákon to bude kontroverznejšie, pretože nový občan Maďarska zo Slovenska má dve možnosti - alebo sa hlásiť k obom občianstvam a brať to ako druh aktivizmu, podobne ako Boldoghy, alebo to robiť tajne. Prijatie maďarského občianstva sa odohráva zakaždým na ceremónii za zatvorenými dverami - pre ochranu nových maďarských občanov „pred perzekúciou v ich krajinách”. Podľa údajov maďarského štatistického úradu tak urobilo aj 1 500 občanov Slovenska. „Sú to dvojobčania, ktorí sa k získanému maďarskému pasu verejne nepriznali a ponechali si aj slovenské doklady,” hovorí Boldoghy. „Slovensko-maďarský vírus predstavuje taký typ človeka, ktorý v otázke občianstva radšej mlčí,” takýmito slovami opísal „dvojobčanov” predseda Strany maďarskej koalície József Berényi v diskusii počas letnej univerzity v Tusnáde. Ako sa žije „dvojobčanom”? „Nemôžem ísť voliť ani byť volený, ale okrem toho som nemal žiadne vážnejšie problémy. Tie nastanú, až keď sa mi skončí platnosť občianskeho preukazu,” hovorí Boldoghy.
Dokonalý plán
Azda okrem Izraela a amerických Židov, ktorých spájajú celkom iné putá, nie je známy prípad, že by sa nejaký politik snažil o zvolenie hlasmi zo zahraničia. Orbán môže robiť kampaň medzi 2,5 milióna príslušníkmi maďarských menšín, ktorým jeho vláda vydláždila cestu k volebným urnám. Zatiaľ získal medzi nimi približne štvrť milióna potenciálnych voličov, ale mesačne vraj ministerstvo vnútra dostáva priemerne až 20-tisíc nových žiadostí o občianstvo. Pre účasť na voľbách je potrebná registrácia, ktorú však nemusí volič odovzdať osobne, jedna osoba môže odovzdať registráciu hoci aj za celú dedinu. Voliť sa dá poštou, na ktoromkoľvek konzuláte a v „ktorejkoľvek” volebnej miestnosti v Maďarsku. Zoznamy voličov budú tajné! Toto všetko zrejme legitimite maďarských volieb nepridá.
Vernejší ako doma
Orbánovi sa predsa môže stať, že diabolský plán zlyhá a doma stratí viac, než vonku získa. Už teraz sa na sociálnych sieťach množia kritické ohlasy typu: „Ja by som nevyslovil svoj názor na jedlo, do ktorého som nič nepridal a najmä nie mne prislúcha zjesť ho.” „Vážení rumunskí Maďari, zamyslite sa, prosím, nad tým, že nie pre vaše pekné oči vám dali maďarské občianstvo, ale preto, že treba vaše hlasy, keď ich pošlete, materská krajina na vás bude zvysoka...” Strach je silnejší: Vráťme sa k Slovensku. Už spomínaný počet 1 500 „dvojobčanov” naozaj nie je veľmi vysoký na krajinu s druhou najväčšou maďarskou menšinou, až 520-tisícovou. Boldoghy sám priznáva, že aktivizmus za dvojaké občianstvo na Slovensku neuspel. „Odmlčali sa aj samotní signatári, nevyjadrili sa, či občianstvo prijali, alebo nie,” napísal vo svojom blogu.
Protizákon trestá nesprávnych
Maďarské občianstvo má vyše 1500 občanov SR, ministerstvo vie len o 36 prípadoch...
15. augusta 2013 - (Miroslav Kern, Peter Morvay - sme.sk)
Basketbalová reprezentácia dnes hrá jeden z najdôležitejších zápasov za posledné roky. Ak vyhrá v Bielorusku, má šancu postúpiť na majstrovstvá Európy. Náš najlepší basketbalista Anton Gavel však nastúpiť nemôže. Keďže nedávno získal nemecké občianstvo, automaticky prišiel o slovenské. A to pre náš zákon o dvojakom občianstve z roku 2010, ktorý bol okamžitou reakciou na maďarský zákon o občianstve Orbánovho Fideszu. Maďarom zo susedných štátov umožňuje získať občianstvo bez toho, aby predtým žili v Maďarsku. Dovedna 90 poslancov Smeru, HZDS, SNS a KDH tak prijalo zákon, ktorý občianstva zbavuje každého, kto spontánne prejaví záujem o občianstvo iného štátu. Gavel je modelovým prípadom občana, na ktorého dopadol zákon, ktorý mieril úplne inde. Žiadosť o nemecké občianstvo si podal len preto, že chcel pomôcť klubu, ktorý tak mohol mať o jedného legionára viac, keďže ich počet je v nemeckej lige obmedzený. Reprezentantovi pred dvoma mesiacmi ponúkol výnimku minister vnútra Robert Kaliňák. Ministerstvo mu chce naše občianstvo opäť vrátiť a mal by dve. Kaliňák vraví, že jeho úradníci vyzvali basketbalový zväz, aby im dodal doklady reprezentanta a formálne veci rýchlo vyriešia. Gavelovi sa však neozval zväz ani ministerstvo. „Presne neviem, čo sa tam deje. Myslím, že sa pán Kaliňák o niečo pokúšal.“ Slovensko reprezentovať určite chce. Prípad Gavela nie je zďaleka jediný. O občianstvo prišla napríklad herečka Barbora Bobuľová, ktorá po rokoch života v Taliansku získala ich občianstvo. Za tri roky a mesiac, odkedy platí náš „protizákon“, prišlo o naše občianstvo 591 ľudí. Len 36 osôb bolo zbavených nášho občianstva preto, že sa stali občanmi Maďarska. O občianstvo prišlo 260 ľudí, pretože získalo český pas, 109 pre nemecké a 74 pre rakúske občianstvo. Maďarsko zverejnilo počty nových občanov až po tom, ako sa vláde vyhrážal žalobou časopis HVG. Do apríla tam zaregistrovali 1515 občanov zo Slovenska. Celkovo sa maďarskými občanmi stalo viac ako 422-tisíc ľudí, najviac, 283-tisíc ich je z Rumunska, 76-tisíc zo Srbska a vyše 50-tisíc Ukrajincov. Kaliňák nesúhlasí s tvrdením, že z pomeru 1515 ku 36 vyplýva to, že náš protizákon, ktorý chystal ako minister prvej Ficovej vlády, nefunguje. Maďarsko mená nových občanov utajuje a ak sa náš občan sám neudá, Slovensko sa nikdy nemusí dozvedieť, že náš občan už podľa zákona naším občanom nie je. Kaliňák pripúšťa, že sa novým maďarským občanom môže dariť dlho skrývať. „Dariť sa to môže, pokiaľ s tým nebudú niekde konfrontovaní. Potom sa všetky úkony za ten čas a ktoré sám podpísal, odpočítajú ako neplatné.“ V praxi by z toho mohli vznikať komplikácie a spochybniteľné by mohli byť výsledky miestnych volieb v niektorých obciach. Minister hovorí, že protizákon upravia, aby netrestal nesprávnych. Rozhodujúcim pri strate občianstva má byť trvalý pobyt. Momentálne sa čaká na vyjadrenie medzinárodných inštitúcií.
Krajanský zákon
- Maďarsko udelilo na základe krajanského zákona viac ako 423­tisíc občianstiev,
- slovenských občanov z toho bolo len 1515,
- Ministerstvo vnútra SR vie len o 36 prípadoch.
Fico proti Slovákom
15. augusta 2013 - (Lukáš Fila - komentare.sme.sk)
Keď nabudúce uvidíte Roberta Fica, ako v žiari fakieľ odhaľuje sochu slovenského prakráľa, alebo reční na matičnom podujatí o zmysle života miestneho spoločenstva, spomeňte si na reálny výsledok jeho „národnej“ politiky - stovky Slovákov, ktorí prišli o slovenské občianstvo, lebo získali nejaké cudzie. Najviac sa môže vystatovať pred českou veľvyslankyňou Líviou Klausovou. Vďaka zákonu, ktorý presadil Smer, sme zobrali náš pas doteraz už dvestošesťdesiatim Slovákom, ktorí sa podobne ako ona rozhodli spojiť svoj život aj s Českom. Ale sme im ukázali. Dnešná podoba zákona o štátnom občianstve, ktorú Fico presadil na sklonku svojho prvého obdobia, je totálnym zlyhaním. Po prvé, je bezzubý. Ak Maďarsko priznáva, že od 2011 udelilo občianstvo tisícpäťstovke našincov, pričom v našich štatistikách ich je 36, je vidno neochotu ľudí dobrovoľne nahlasovať nové občianstvo. A štát nemá žiaden spôsob, ako odhaliť, že ho niekto získal. Budapešť by sa musela zblázniť, aby vydala zoznamy občanov, a iný legálny spôsob odhalenia v podstate neexistuje. Po druhé, zákon postihuje niekoho úplne iného, než proti komu bol namierený. Celý cirkus sa robil ako odveta voči Maďarsku. Prečo sú potom na prvých troch priečkach Česko, Nemecko a Británia a maďarskí novoobčania tvoria len šesť percent z potrestaných? Nehovoriac o tom, že smolu majú z princípu len poctivci, ktorí sa sami udajú. Ako úplne bludná sa ukázala argumentácia, ktorou Smer v roku 2010 ospravedlnil skrátené legislatívne konanie, že totiž musia zákon pretlačiť vládou aj parlamentom za jediný deň, lebo štát je ohrozený „bezpečnostným rizikom, ktoré vzniká z dôvodu možného hromadného udeľovania cudzieho štátneho občianstva občanom“. Túžba po cudzom občianstve nie je u nás masová a keď už niekto veľmi chce, aj tak mu na to neprídu. Všetko z tohto pritom bolo jasné a pomenované už pri hlasovaní v parlamente. Je samozrejme hanbou pravice, že časť z nej za návrh Smeru hlasovala a potom za celý čas pri moci nedokázala problém, ktorý z toho vznikol, vyriešiť. Oni majú len to šťastie, že už sú mimo. A ostáva zodpovednosťou Fica, že kým starých Slovákov umelo vytvára, tí dnešní sa úplne zbytočne strácajú.
Novela zákona o štátnom občianstve je hotová
Opozičný návrh bol iba 20 percent z toho, čo má pripravené ministerstvo
16. augusta 2013 - (tasr)
Ľudia by už čoskoro nemuseli prichádzať o slovenské občianstvo, ak príjmu iné. Tí, ktorí oň prišli pre súčasný zákon, by ho mohli získať späť. Zabezpečiť by to mala novela zákona o štátnom občianstve z dielne ministerstva vnútra. Šéf rezortu Robert Kaliňák (Smer-SD) tvrdí, že je už hotová, ale nevie, kedy bude schválená. Závisí to aj od medzinárodných inštitúcií, s ktorými rezort vnútra novelu diskutuje. Od 17. júla 2010 do 15. augusta pripravil súčasný zákon o slovenské občianstvo 591 ľudí. R. Kaliňák uviedol, že podmienky straty a navrátenia slovenského štátneho občianstva by mali byť podobné ako tie, ktoré sa už v parlamente objavili v poslaneckom návrhu. „Novela je hotová. Aj to, čo ste videli nedávno v parlamente je vystrihnuté z našej novely,” povedal minister. Dodal, že opozičný návrh bol iba 20 percent z toho, čo má pripravené ministerstvo. Doposiaľ poslednú novelu zákona o štátnom občianstve predložil v máji do parlamentu Daniel Lipšic s Janou Žitňanskou (obaja nezaradení), v pléne však neprešla. Navrhovali, aby slovenský pas získali späť tí, ktorí prijali cudzie občianstvo v štáte, v ktorom mali v tom čase „povolený, registrovaný alebo inak evidovaný pobyt najmenej šesť mesiacov”. Žiadateľ ďalej nemal mať v čase prijatia cudzieho občianstva trvalý pobyt na Slovensku. Poslanci tiež zavádzali výnimky, ktoré mali umožniť ľuďom prijať cudzie občianstvo a neprísť tým o slovenské. Dnešný zákon pripravil od 17. júla 2010 do 15. augusta 2013 o slovenský pas 591 ľudí, z toho 251 mužov a 340 žien. Najviac ľudí (260) stratilo slovenské občianstvo pre prijatie českého. TASR to potvrdila Alena Koišová z komunikačného odboru Kancelárie ministra vnútra. O slovenský pas prišli aj osoby, ktoré prijali nemecké občianstvo (109), rakúske (74), britské (51), maďarské (36), americké (14), holandské (12), nórske (10), kanadské, francúzske a talianske (všetky po 4), austrálske a švajčiarske (obe po 3), belgické a islandské (obe po 2), čínske, ukrajinské a ruské (všetky po 1). Dnes platný zákon prijala ešte prvá vláda Roberta Fica (Smer-SD). Reagovala ním na prijatie maďarského zákona o dvojakom občianstve, ktorý uľahčuje prijatie maďarského občianstva. Od prijatia zákona sa objavili viaceré pokusy o zjemnenie tejto právnej normy, avšak ani jeden z nich nebol úspešný. Súčasná právna norma je momentálne na Ústavnom súde SR. Skupina poslancov Národnej rady SR, ktorú vedie Gábor Gál (Most-Híd), namieta, že ustanovenie zákona hovoriace o strate štátneho občianstva SR tým, že občan prijme štátne občianstvo iného štátu, je v rozpore s Ústavou SR.
Cigánska omáčka uráža Rómov
Nemá žiadne korene v rómskej kuchyni, ale v maďarskej...
http://tvnoviny.sk/sekcia/domace/archiv/znama-pochutina-uraza-romov-zrejme-ju-budu-musiet-premenovat.html
Za 20 rokov ubudlo na Slovensku viac ako stotisíc Maďarov
15. augusta 2013 - (sita)
Výsledky posledného sčítania obyvateľov, domov a bytov ukazujú, že počet príslušníkov maďarskej menšiny na Slovensku dlhodobo klesá. Naopak, počty v ostatných národnostných menšinách, napríklad rómskej, rusínskej mierne stúpali. Uvádza sa tak v Správe o postavení a právach príslušníkov národnostných menšín za rok 2012, ktorá je oddnes v medzirezortnom pripomienkovom konaní. „Tieto údaje poukazujú na to, že jednotlivé národnostné menšiny treba skúmať osobitne, berúc ohľad na ich historický, spoločenský, kultúrny, sociálny vývoj a súčasné postavenie,” píše sa v správe. V roku 2011 žilo na Slovensku 458 467 Maďarov, čo predstavuje 8,5 percenta obyvateľov. Desať rokov pred tým to bolo 520 528, teda 9,7 percenta. Pred 20 rokmi sa k maďarskej menšine hlásilo až 567 296 ľudí, čiže 10,8 percenta obyvateľov. Najviac Maďarov žije v Dunajskej Strede. Žije ich tu viac ako 87-tisíc, čím tvoria viac 74,7 percentný podiel miestneho obyvateľstva. Maďarská národnostná menšina starne, naopak, rómska menšina patrí z hľadiska veku medzi progresívne typy. Obyvateľstvo maďarskej národnosti má oproti celoslovenskému priemeru nižšiu kvalifikáciu, podpriemerné je najmä odborné a vysokoškolské vzdelanie. Skvalitneniu výučby príslušníkov národnostných menšín na školách má pomôcť poradný orgán ministerstva školstva, vedy, výskumu a športu, ktorým je Rada ministra pre národnostné školstvo. Tá sa skladá z príslušníkov národnostných menšín.
Mladé srdcia - Maďarský jazyk nie je podmienkou
Výberové konanie na post riaditeľa vypísali potichu
14. augusta 2013 - (István Veres - Új Szó)
Stačia tri roky skúseností na vedúcom poste, po maďarsky budúci riaditeľ súboru Ifjú Szivek (Mladé srdcia) nemusí vedieť. Úrad vlády nehovoril veľmi nahlas o tom, že začiatkom augusta zverejnil výzvu, podľa ktorej hľadá nového riaditeľa miesto v mesiaci jún odvolaného Dušana Hégliho. Začiatkom mesiaca sa na internetovej stránke úradu vlády objavila výzva, podľa ktorej hľadajú riaditeľa do čela Tanečného divadla Ifjú Szivek. Výzvu okrem toho zverejnili len v denníku Hospodárske noviny a to minulý týždeň vo štvrtok. „Najmenej tri roky vo vedúcej pozícii, vo vedení pracovnej skupiny,” uvádza sa medzi podmienkami. Potrebné je aj vysokoškolské vzdelanie, ale znalosť maďarského jazyka alebo doterajšia činnosť spojená s ľudovým tancom či kultúrou medzi kritériami nefiguruje. Čo sa týka kritérií, poverená riaditeľka tanečného súboru Dagmar Čerťanská nevedela dať vysvetlenie. Úrad vlády s ňou pri príprave výberového konania nekonzultoval. „Aj ja som sa o výberovom konaní dozvedela len z internetovej stránky,” poznamenala. Dodala, že o post riaditeľky sa uchádzať nebude. Dušan Hégli, zakladateľ profesionálneho súboru, ktorého v mesiaci jún bez odôvodnenia odvolali z funkcie, však nevylúčil, že sa bude o post opäť uchádzať. „Tanečné divadlo Ifjú Szivek v čase, keď som bol riaditeľom, sa dostalo do divadelného zákona, získalo nové meno a nové zakladajúce listiny. Obnovila sa sála divadla, zvýšil sa počet zamestnancov a stalo sa členom Zväzu maďarských tanečných umelcov. Naša činnosť je transparentná, každá naša činnosť je verejnosti prístupná. Som presvedčený, že skutočným dôvodom môjho odvolania bez odôvodnenia netreba hľadať v mojej činnosti riaditeľa; nie sú žiadne dôvody, aby som sa o post neuchádzal,” vyhlásil. V roku 2007, za prvej vlády strany Smer, už raz Hégliho zo súboru Ifjú Szivek odstránili. Vtedy sa na post riaditeľa dostal Sándor Papp. Potom, po deviatich mesiacoch (keď vyhodil celý zbor a súbor prakticky zanikol) a po upozornení na nátlak verejnosti a profesie minister kultúry Marek Maďarič aj jeho odvolal z vedenia súboru. Papp sa včera na našu otázku nechcel vyjadriť, či sa teraz bude o post uchádzať. „Všetci vedia, že ja sa pre denník Új Szó nevyjadrujem,” povedal a položil slúchadlo. Dušan Hégli musel odísť koncom júna po tom, ako sa funkcie splnomocnenca vlády pre menšiny vzdal László A. Nagy. Hégliho ešte v apríli už vedúci úradu vlády Igor Federič potvrdil vo funkcii.
Festival divadiel strednej Európy prináša aj krsty kníh, koncert či tvorivé dielne
http://www.hlavnespravy.sk/festival-divadiel-strednej-europy-prinasa-aj-krsty-knih-koncert-ci-tvorive-dielne/131934/
Ipsos: Polovica Maďarov by chcela novú vládu - Fidesz podporuje 26 %, MSZP 15 %
15. augusta 2013 - (tasr)
Polovica maďarských voličov by po voľbách v roku 2014 chcela zmenu vlády, vyplýva z výsledkov augustového prieskumu maďarského inštitútu Ipsos. Pokračovanie vládnutia bloku Fideszu s Kresťanskodemokratickou ľudovou stranou (KDNP) si želá 30 percent opýtaných. Stav krajiny posudzuje negatívne 65 percent respondentov. Novinkou je, že ochota zúčastniť sa na voľbách stúpla v auguste na 44 percent z júlových 38 percent. Preferencie politických strán sa opäť výrazne nezmenili. Podpora vládnej strany Fidesz sa prakticky už pol roka nemení. Od oznámenia o opatrení znížiť režijné náklady domácnosti Fidesz podporilo vždy najmenej 24 percent voličov, v auguste to bolo 26 percent. Opozičná Maďarská socialistická strana (MSZP) zaznamenala v uplynulom polroku podporu v rozmedzí od 14 do 16 percent, v auguste išlo o 15 percent. Ultrapravicové Hnutie za lepšie Maďarsko - Jobbik zaznamenalo v uplynulých šiestich mesiacoch menší pokles preferencií, v auguste sa však z júlových sedem percent prepracovalo na podporu ôsmich percent opýtaných. Podľa agentúry MTI by spojenectvo Spolu-PM volili štyri percentá, ochranársku stranu Politika môže byť iná (LMP) dve percentá a Demokratická koalícia zostala na podpore jediného percenta voličov. Tieto strany si z predchádzajúcich mesiacov prakticky zachovali podporu bez zmien.
Maďarsko po kritike konečne prisľúbilo peniaze Osvienčimu
Spomedzi viac ako milióna ľudí, ktorí v neslávne známom tábore našli svoju smrť, bolo 400-tisíc Maďarov.
http://www.webnoviny.sk/svet/madarsko-po-kritike-konecne-prislubi/717447-clanok.html
Poľovačka na Rómov: V Maďarsku sa vraždilo loveckými puškami
Súd vyniesol rozsudky za brutálne vraždy, traja zo štyroch páchateľov zostanú zvyšok života vo väzení...
http://www.pluska.sk/plus-7-dni/zahranicie/polovacka-romov-madarsku-vrazdilo-loveckymi-puskami.html
Jobbik kritizuje odškodnenie pozostalých po obetiach série vrážd Rómov
17. augusta 2013 - (tasr)
Odškodnenie pozostalých po obetiach série vrážd Rómov v Maďarsku z rokov 2008-09, o ktorom rozhodla maďarská vláda uplynulý týždeň, je farizejským, hlúpym a diletantským rozhodnutím, vyhlásil dnes v Budapešti hovorca ultrapravicovej strany Jobbik Ádám Mirkóczki. Podľa agentúry MTI opozičný poslanec povedal, že nejde o to, že by ľutoval peniaze od nešťastných rodín, ale o to, že tento krok vyvolá nevôľu voči celému spoločenstvu Rómov v Maďarsku. Mirkóczki pripomenul, že vládny Fidesz pravidelne upozorňuje Jobbik na to, že medzi obeťami, vrahmi a zločinmi nie sú rozdiely, terajšie rozhodnutie šéfa rezortu ľudských zdrojov Zoltána Baloga to všetko popiera. Hovorca Jobbiku konštatoval, že ročne sa v Maďarsku stane v priemere 140 vrážd a doposiaľ rodiny obetí nedostali žiadne odškodnenie. „Vláda urobila najhorší možný krok voči Rómom. Ich integráciu do spoločnosti neposúva vpred, ale prehĺbi problémy spolužitia Maďarov a Rómov, pričom zo spoločenského hľadiska ide o katastrofálnu správu,” cituje MTI politika Jobbiku. Podľa jeho slov by odteraz mal štát platiť odškodnenie každej rodine obetí, alebo nikomu. Premiér Viktor Orbán minulú stredu nariadil ministrovi spravodlivosti Tiborovi Navracsicsovi, aby jeho rezort vypracoval návrh odškodnenia dotknutých rodín. Maďarská vláda chce tak poskytnúť finančnú pomoc rodinám, ktoré sa tragickými udalosťami dostali do hmotnej núdze. Troch obvinených z uvedenej série vrážd odsúdil Súd pre okolie Budapešti 5. augusta na doživotný trest väzenia. Štvrtý obvinený, si podľa verdiktu odsedí 13 rokov. Rozsudok ešte nenadobudol právoplatnosť. Pri útokoch v Kisléte a Tiszalöku zomrel jeden človek, v Nagycsécsi sa stali obeťou útoku dvaja ľudia a v Tatárszentgyörgyi zahynul muž a jeho päťročný syn, ktorí utekali z podpáleného domu. Vo viacerých prípadoch zaútočili páchatelia zápalnými fľašami, pri ktorých zranili niekoľko ľudí. Vrahovia vystrelili 78-krát, pričom ohrozili životy dovedna 55 ľudí. V súdnom procese na prvom stupni s hlavným obžalovaným Árpádom Kissom, jeho bratom Istvánom, Zsoltom Petöom a Istvánom Csontosom, ktorý sa začal v marci 2011, obvinení popierali vinu.
Maďarská vláda rozhodla o odškodnení pozostalých po obetiach série vrážd Rómov
http://www.hlavnespravy.sk/madarsko-vlada-rozhodla-o-odskodneni-pozostalych-po-obetiach-serie-vrazd-romov/129656/
Vraždy Rómov v Maďarsku prešetrí parlament
16. augusta 2013 - (Pravda)
Najstrašnejšia rasovo motivovaná séria vrážd v Maďarsku od vojny mohla mať namiesto šiestich obetí o jednu menej. Týždeň po tom, čo prvostupňový súd poslal troch vrahov na doživotie za mreže a ich komplica, bývalého profesionálneho vojaka Istvána Csontosa odsúdil na 13 rokov väzenia, priniesli maďarské médiá zarážajúce odhalenia. Podľa nich vojenská rozviedka mala blízko k tomu, aby brigádu smrti poľujúcu na Rómov zastavila ešte pred jej posledným útokom. Pri ňom vrahovia v auguste 2009 vtrhli do domu rómskej ženy, v posteli ju popravili a ťažko zranili jej maloletú dcéru. Dôstojník vojenskej tajnej služby Csontosa krátko predtým vypočul. O tom, že Csontosa vojenská rozviedka zverbovala ešte v časoch, keď slúžil v kosovskej misii, sa dávnejšie vedelo. Jeho riadiaci dôstojník, ktorého médiá spomínajú iba ako Ernő H., keďže stále pracuje vo vojenskej tajnej službe, však pred vyšetrovateľmi zatajil, že s ním nadviazal kontakt aj koncom júla 2009. Podľa zistení novín Magyar Nemzet pred súdom aj parlamentnou vyšetrovacou komisiou dôstojník „klamal, na príkaz zhora a proti svojej vôli“. Denník Népszabadság má iné vysvetlenie: „Ernő H. zrejme nedostal rozkaz, aby falošne svedčil, ale jednoducho ho nezbavili mlčanlivosti, a preto vyšetrovateľom nepomáhal v práci.“ Napriek tomu ľavicový denník pripúšťa, že to môže byť dostatočný dôvod na to, aby sa proces, ktorý sa vliekol dva a pol roka, musel zopakovať. Členovia národno-bezpečnostného výboru už ohlásili, že prípadom sa na svojom prvom jesennom zasadaní budú zaoberať a s najväčšou pravdepodobnosťou zriadia aj novú vyšetrovaciu skupinu. Ernő H. pred súdom vypovedal, že Csontos ešte pred začiatkom sériovej vraždy prestal byť informátorom tajnej služby. O tom sa však nezmienil, že ho neskôr kontaktoval. Vyšetrovatelia totiž prišli s hypotézou, že niekto z vrahov mal vojenský výcvik, a tajné služby dostali príkaz, aby aktivizovali aj svojich bývalých informátorov. Ernő H. si Csontosa pozval do konšpiratívneho bytu. Podľa súdneho spisu, z ktorého cituje denník Népszabadság, bývalý vojak na tomto stretnutí spomenul, „ako dobre by padla, hoci aj jemu, tá ponúkaná odmena vo výške sto miliónov forintov za stopu vedúcu k dolapeniu páchateľov“. Ernő H. však na túto poznámku nereagoval a z informátora, ktorý pri posledných dvoch útokoch vrahom slúžil ako vodič, nevydoloval, čo o prípade vie. Zlyhanie vojenskej rozviedky je len jednou z viacerých chýb vyšetrovania, pre ktoré brigáda smrti mohla nerušene vyše roka vyčíňať. Advokát príbuzných obetí po skončení procesu oznámil, že pozostalí sa chystajú zažalovať štát. Ten aspoň dodatočne chce svoju nemohúcnosť napraviť. Podľa denníka Magyar Nemzet vláda v stredu poverila ministra spravodlivosti, aby vypracoval návrh na odškodnenie rodín zavraždených Rómov.
Zisk maďarskej OTP Bank po zdanení klesol
http://ekonomika.sme.sk/c/6902282/zisk-madarskej-otp-bank-po-zdaneni-klesol.html?utm_source=link&utm_medium=rss&utm_campaign=rss
Novou podmienkou získania vodičského preukazu v Maďarsku je najazdiť 580 km
http://www.hlavnespravy.sk/madarsko-novou-podmienkou-ziskania-vodicskeho-preukazu-je-najazdit-580-km/129714/
Netransparentnosť posilňuje konšpiratívne stereotypy
http://institutpre.blog.sme.sk/c/335322/Netransparentnost-posilnuje-konspirativne-stereotypy.html
Maďarské stavebníctvo v júni stúplo o vyše 12 percent
http://ekonomika.sme.sk/c/6902493/madarske-stavebnictvo-v-juni-stuplo-o-vyse-12-percent.html?utm_source=link&utm_medium=rss&utm_campaign=rss
Na výstave Agrokomplex sa predstaví vyše 450 poľnohospodárskych firiem
http://www.hlavnespravy.sk/nitra-na-vystave-agrokomplex-sa-predstavi-vyse-450-polnohospodarskych-firiem/129826/
Stratégia rozvoja hromadnej dopravy v maďarskom pohraničí
http://www.hlavnespravy.sk/doprava-pripravuje-sa-strategia-rozvoja-hromadnej-dopravy-v-madarskom-pohranici/129797/
Pri hraniciach Maďarska s Chorvátskom zaznamenali menšie zemetrasenie
http://www.teraz.sk/zahranicie/madarsko-chorvatsko-zemetrasenie/55325-clanok.html
The Guardian: Východnej Európe vládne Orbán
Krajine dal novú ústavu a stovky nových zákonov. Minulý rok daroval šesť biliónov forintov na futbalové projekty. Zarážajúca je však skutočnosť, že takmer polovica z toho tiekla do domova premiéra, do Felcsútu...
http://hnonline.sk/svet/c1-60424270-the-guardian-vychodnej-europe-vladne-orban
Maďarskí fanúšikovia velebili nacistickú beštiu Csatáryho
Transparent svietil v prenose Maďarskej televízie
19. augusta 2013 - (topky.sk)
Neuveriteľný hyenizmus predviedli futbaloví fanúšikovia v Maďarsku. Počas budapeštianskeho derby vytiahli priaznivci Ferencvárosu transparent oslavujúci nacistického zločinca L. Csatáryho, ktorý zomrel minulý týždeň. Csatáry bol pritom odsúdený za smrť vyše 15 tisíc Košičanov, vrátane detí. Tento okamih je o to smutnejší, že ho počas priameho prenosu práve snímala aj televízia. Transparent „Spomíname, László Csatáry,“ a ďalšie transparenty kritizujúce vládne zákony ako „židovské“, či „Nechcete deportácie?“ sa objavili počas zápasu prvej ligy. Šokujúca verejnosť žiada, aby sa nimi zaoberal aj futbalový zväz, ktorý už dlhé roky čelí kritike z ľahostajného postoja voči pravicových radikálom. Maďarská futbalová asociácia (MSLZ) „oslavy” vojnového zločinca počas zápasu odsúdila. „Vyšetrenie prípadného incidentu, tak na sobotňajšom stretnutí, ako aj inom domácom futbalovom zápase má v kompetencii disciplinárny orgán MLSZ, avšak v súvislosti s transparentom, ktorý sa objavil aj v televíznom prenose „ In memoriam Csatáry László” môže MLSZ už teraz vyhlásiť, že na futbalovom ihrisku nemajú miesto žiadne skryté, alebo otvorené politické vyhlásenia, ani prejavy urážajúce dôstojnosť, či národné cítenie,” píše sa v jej stanovisku. Negatívny postoj k extrémistickým prejavom fanúšikov zaujal aj prezident maďarského futbalového klubu (MTK) a poslanec Európskeho parlamentu Tamás Deutsch „Niekoľko stoviek vymäknutých salónnych nacistov vyvíja znovu a znovu neustále obrovské úsilie aby sa zachovali predsudky ohľadom fašistickej frakcie fanúšikovského tábora Fradi. Neprišiel už čas na to, aby stovky tisíc slušných fanúšikov odohnali týchto frackov späť domov mame pod sukňu?,” vyjadril sa. Csatáry, ktorý zomrel v budapeštianskej nemocnici minulý týždeň v sobotu zohral podľa Centra Simona Wiesenthala kľúčovú úlohu pri deportácii 300 ľudí z Košíc na Ukrajinu, kde mnohých z nich v lete 1941 v meste Kamenec Podolský povraždili. Čelil aj obvineniu z pomáhania pri organizovaní deportácií približne 15.700 židov do vyhladzovacieho tábora v Osvienčime v roku 1944. V tom čase bol šéfom maďarskej polície. V roku 1948 ho v jeho neprítomnosti odsúdili na trest smrti. On sa dlhé roky skrýval v Kanade. Iba minulý rok ho objavili britskí novinári ako sa skrýva v Maďarsku.
Bývalý šéf maďarskej diplomacie Péter Balázs:
Slováci sú pre Maďarov najbližší národ
„Viktor Orbán ako nacionalistický populista vyťahuje z Maďarov tie najhoršie prejavy“
10. augusta 2013 - (Eva Mihočková - Plus 7 dní)
Vláda jednej strany v Maďarsku dostala oficiálne varovanie už aj z Európskeho parlamentu. Jeho rezolúcia konštatuje, že vládny Fidesz svojou politikou a novou ústavou porušuje princípy právneho štátu, čo je v rozpore s európskymi hodnotami a môže vyústiť do pozastavenia hlasovacích práv v inštitúciách EÚ. Bývalý maďarský minister zahraničných vecí vysvetľuje, ako Fidesz centralizuje v krajine moc a prečo má potrebu riešiť v novej ústave aj bezdomovcov. Péter Balázs (72) je vysokoškolský profesor a riaditeľ Centra pre európsku politiku rozširovania. Bol prvý maďarský eurokomisár a minister zahraničných vecí v rokoch 2009 - 2010.
- Je Maďarsko stále plne demokratická krajina a právny štát?
- Všetky prvky klasickej parlamentnej demokracie v Maďarskú fungujú. V parlamente má zastúpenie niekoľko strán, rešpektujú sa výsledky slobodných volieb, formálne je teda všetko v poriadku. Napriek tomu spojenci a priatelia Maďarska sa čoraz viac pýtajú, čo sa to v krajine deje. Zaujímajú sa najmä o mimoriadne rýchle prijatie novej ústavy, čo sa podarilo výlučne hlasmi jednej politickej strany. Aj keď nový základný zákon štátu má iba dva roky, Fidesz ho už štyrikrát novelizoval.
- Cítite sa ako opozičný poslanec nejako utláčaný?
- Máme veľmi silnú parlamentnú väčšinu, čo je výsledok slobodných parlamentných volieb. Fidesz získal viac ako dve tretiny kresiel v parlamente a začal meniť celé Maďarsko - od ústavy cez justíciu, volebný systém až po školstvo. Inštitúcie, ktoré by mali vládu kontrolovať a zabezpečovať demokratickú rovnováhu síl, obsadil Fidesz vlastnými ľuďmi. Mám na mysli rozpočtový výbor, ústavný súd, médiá. Maďarsko sa tak premieňa na krajinu s vládou jednej strany, aj keď formálne sa všetko deje v súlade s demokratickými princípmi. Napríklad schvaľovanie zákonov v skrátenom legislatívnom konaní. Fidesz je schopný takto v parlamente schváliť zákon za jediný deň! Formálne je to v poriadku, ale každému je jasné, že takýto postup nie je normálny.
- Demokracia však nemá byť tyraniou väčšiny. Rešpektuje Fidesz aj menšinové práva opozície?
- Bolo by ľahké teraz vykrikovať plamenné slová o útlaku. Medzi tým, čo je a čo už nie je demokratické, existuje len veľmi tenká hranica. Môžem citovať americkú ministerku zahraničných vecí Hillary Clintonovú. Keď pred dvoma rokmi navštívila Maďarsko, sťažovali sme sa jej na vládu Fideszu. Povedala nám - páni, ak máte slobodné voľby, v ktorých môžu všetky strany slobodne prezentovať svoje politické programy, tak sa nesťažujte. Vyhrajte ich!
- Zrejme vychádzala z amerického systému, kde je bežné, že pri moci sa striedajú dve veľké strany. Môžeme my, postkomunistické krajiny s inou históriou, dobre fungovať podľa tohto modelu?
- Ťažko povedať. Viete, funguje to tak, že Fidesz prijme nejakú legislatívu, potom je chvíľu rozruch a kritika zo zahraničia, vláda urobí pár nevyhnutných zmien a všetko je v poriadku. Viktor Orbán často používa argument, že jeho návrhy fungujú aj v iných krajinách, napríklad mediálny systém vo Francúzsku, ústavné zmeny v Portugalsku alebo vláda jednej strany v USA. Lenže potom sa dostávame do situácie, že máme akoby švédske dane a albánske platy.
Celý článok si môžete prečítať v aktuálnom Plus 7 dní alebo v pokračovaní ako súčasť Piana
- Ako ďaleko je Orbán schopný zájsť, kým sa pohár preleje?
- Využíva veľmi šikovnú taktiku testovania, kam až môže ísť. Prvotný návrh nejakej zmeny je vždy nadsadený na stodesať percent, po očakávanej kritike prejaví veľkorysú vôľu ustúpiť a skončí na deväťdesiatich piatich percentách toho, čo chcel. Je to skvelá metóda maximalizácie jeho úspechu. Spočiatku boli európski lídri prekvapení a šokovaní, ako Orbán začal po víťazných voľbách meniť krajinu. Potom prišla fáza činov, chceli proti tomu niečo rázne urobiť a teraz sa to už zvrhlo do únavy a zosmiešňovania Maďarska. Vidieť to najmä v rôznych programoch nemeckých médií, ktorým dianie v Maďarsku už pripadá také absurdné, že si z neho robia žarty.
- Hillary Clintonová vám poradila, aby ste vyhrali voľby. Ale je to vôbec možné, vzhľadom na zmeny, ktorými sa Fidesz zabetónoval pri moci?
- Formálne áno. V realite však Fidesz skutočne postupne mení volebné pravidlá financovania politických kampaní či vytvárania volebných obvodov, že je skutočne otázne, či vôbec niekto iný ako vládna strana dokáže vyhrať voľby.
- Ako sa obmedzilo financovanie politických strán?
- Je to veľmi premyslený ťah, ako vždy. V podstate je počas volebného roka povolené iba financovanie samotnej predvolebnej kampane, ale nie priebežný chod strany. To je pre mnohé strany likvidačné, Fidesz má však dostatočné zdroje, takže sa iba zbaví konkurentov.
- Nestúpajú predsa len šance opozície na víťazstvo, keďže podpora Fideszu u voličov klesla?
- Ten pokles je iba relatívny. Nezabúdajte na podporu extrémneho hnutia Jobbik, ktorý rastie a nie je súčasťou demokratickej opozície.
- Prečo Jobbik preberá voličov Fideszu?
- Pretože Fidesz pracuje s kartou nacionalistického populizmu a vyťahuje z Maďarov tie najhoršie prejavy. Je to pomerne jednoduché pri sociálne slabších a menej vzdelaných voličoch. Tí dobre reagujú na reči o trianonskej zrade a strate veľkého Maďarska. Rozumná a zodpovedná vláda by mala tlmiť tieto vášne a vysvetľovať ľuďom, že sa to stalo pred sto rokmi, ide o nezmeniteľný fakt a dnes už žijeme v úplne inom svete, kde je dôležitejšie zaoberať sa úplne inými vecami.
- Ale veď s touto kartou hrá aj Jobbik, aký je tam rozdiel?
- Fidesz vypustil džina z fľaše, pretože je niečo úplne iné, keď takéto nacionalistické reči vedie veľká etablovaná strana. Potom prirodzene začne narastať chuť ľudí, ktorí doteraz svoje extrémistické myšlienky skôr tlmili a chcú čoraz viac a viac! Zrazu je pre nich Fidesz príliš umiernený a preskočia radšej k Jobbiku, ktorý si servítku pred ústa skutočne nedáva.
- Jobbik často podnecuje nenávisť voči Rómom. Zneužíva podobne aj témy ako Židia či Maďari žijúci v zahraničí?
- Určite najvýraznejšou témou, na ktorej sa extrémisti profilujú, sú Rómovia. Je to spoločný a dlhodobo neriešený problém viacerých krajín ako Slovensko, Maďarsko či Rumunsko a to nahráva extrémistom. Jobbik živí aj otvorený antisemitizmus a objavuje sa slovník z fašistického obdobia roku 1944. A potom sa, samozrejme, používa aj nostalgický revanšizmus a podnecovanie pocitov krivdy za rozdelenie Uhorska. To je opäť téma, ktorá bola veľmi výrazná v horthyovskom Maďarsku.
- Táto politika živí slovenských extrémistov, ktorí strašia, že v Maďarsku raz môže vzniknúť vláda, ktorá by sa aj reálne usilovala o prehodnotenie hraníc so Slovenskom. Je to možné, ak by sa Jobbik dostal k moci?
- Zrejme by o tom rozprávali, ale aj oni vedia, že v dnešnej Európe nič také nie je možné. Vždy je to tak, že ak sa aj náhodou dostane nejaká extrémistická strana do vlády, tak je vždy v menšine. Koaliční partneri jej môžu urobiť isté ústupky, ale nie je to nič zásadné. Napokon, zažili ste to nedávno sami na Slovensku.
- V novej ústave je niekoľko zvláštnych ustanovení. Napríklad, že univerzitní študenti môžu získať štátnu podporu počas štúdia len vtedy, ak sa zaviažu, že po promócii zostanú niekoľko rokov pracovať v Maďarsku…
- Cieľom je ušetriť peniaze smerujúce do školstva. Vláda chce zároveň znížiť počet študentov práva a ekonómie a ako v centrálne plánovanej ekonomike určovať mladým ľuďom, že nesmú po skončení štúdia opustiť krajinu, čo je v rozpore s jednou zo základných európskych slobôd voľného pohybu osôb. Je to veľmi defenzívne opatrenie, ktoré odráža úpadok maďarského školstva.
- Nesúvisí to opatrenie s odlivom mladých ľudí z Maďarska?
- Samozrejme, masy mladých ľudí opúšťajú krajinu, ktorá má veľké ekonomické problémy a kde si nedokážu nájsť prácu. Oveľa lepšie možnosti uplatnenia nachádzajú v Rakúsku, Nemecku či vo Veľkej Británii. Mnohí z nich mi povedali, že sa vrátia, až keď sa v Maďarsku zmení vláda.
- Ústava tiež prekvapivo upravuje bezdomovcov, ktorým za prespávanie na ulici hrozí pokuta. Je to taký vážny problém, že musí byť zakotvený v ústave?
- Toto nie je jediná téma, pri ktorej sa tiež pýtame, či skutočne musí byť upravená na najvyššej zákonnej úrovni, teda v ústave. Bezdomovci sú predovšetkým sociálny problém, ktorý sa nevyrieši tým, že im budeme niečo zakazovať. Potrebujú našu pomoc. No predstavitelia Fideszu sú ešte stále vo vytržení z obrovskej moci, ktorú získali vo voľbách a ktorá im priniesla ústavnú väčšinu. Sami tomu nemohli uveriť a úplne prepadli pocitu, že teraz môžu všetko. Nedávno novinári nechtiac zachytili rozhovor premiéra a primátora Budapešti počas jazdy vo vyhliadkovom autobuse. Keď prechádzali okolo jednej krásnej historickej budovy, starosta sa posťažoval, že je v rukách zahraničného vlastníka, ktorý sa o ňu nestará a je v zlom stave. Orbán mu na to odvetil, že by ju mohli vziať späť do štátnych rúk. Keď starosta namietal, že majiteľ by s tým asi nesúhlasil, Orbán vyhlásil, že to vôbec nevadí, že na to môžu prijať potrebný zákon. Oni sa skutočne vyžívajú v tom, že môžu urobiť čokoľvek.
- Je pravda, že vláda dokonca nerešpektuje ani rozhodnutia ústavného súdu, čo sa ukázalo napríklad pri znížení cien energií?
- Bohužiaľ, je to tak. Predseda parlamentu vyhlásil, že parlamentná väčšina Fideszu je vyjadrením vôle ľudu, a preto musí mať silnejšie slovo ako rozhodnutia ústavného súdu. Predstavitelia Fideszu sa riadia heslom, že oni sú ľud. Ale opäť, je to veľmi tenká hranica a formálne dianie v krajine sa stále dá nejako zdôvodniť pred zahraničím. Na ústavný súd Fidesz postupne nominoval vlastných sudcov a zrazu niet nikoho, kto by vlastne namietal proti politike a zákonom súčasnej vlády.
- Ako je to s ustanovením, podľa ktorého nová ústava neguje doterajšie rozhodnutia ústavného súdu?
- To znamená, že judikáty prijaté pred novou ústavou sa nebudú môcť používať ako precedensy počas rozhodovania ústavného súdu. Sudcovia ich teda nebudú môcť používať ako referenciu z minulosti. Parlament tiež vylúčil právomoc ústavného súdu posudzovať ústavnosť rozpočtových zákonov.
- Sú tieto opatrenia v súlade s európskym právom?
- Ťažko povedať. Ak sa spýtate Barrosa, tak sa bude krútiť, že EÚ nemá v tomto smere kompetencie a Brusel nemôže zasahovať do týchto oblastí. Ale potom je tu Rada Európy, ktorá už zriadila monitorovaciu komisiu na sledovanie vývoja v Maďarsku.
- Európsky súdny dvor by predsa mohol rozhodnúť, či Maďarsko porušuje základné európske hodnoty, medzi ktoré patrí zachovanie právneho štátu, nie?
- Občas preceňujeme možnosti európskych inštitúcií. EÚ je vynikajúca v ochrane spotrebiteľských práv a budovaní jednotného trhu, ale keď príde na otázky kvality demokracie a ľudských práv v členských krajinách, tak jej výkon je veľmi slabý. Považuje sa to totiž za neprimerané zasahovanie do suverenity štátu.
- Dá sa súčasné dianie v Maďarsku prirovnať k obdobiu mečiarizmu na Slovensku?
- Je to podobné. Pripomína to typický vývoj v postsovietskych krajinách mimo EÚ - naoko slobodné voľby, ale inak systém jednej vládnucej strany, centralizácia, zoštátňovanie, riadenie ekonomiky, provládne médiá a nacionalistické ospevovanie slávnej minulosti, čím sa len odvádza pozornosť od problematickej súčasnosti. Naše jediné šťastie je, že už sme členmi EÚ a aj keď naši európski priatelia nie sú až takí akční, predsa verím, že ich tlak bude dostatočný, aby Maďarsko neskĺzlo do systému, ktorý už s demokraciou nebude mať nič spoločné.
- Ako je rozdelená maďarská verejnosť? Môžeme sledovať nielen demonštrácie odporcov, ale i priaznivcov Orbánovej vlády...
- Nikto presne nevie. Fidesz veľmi šikovne organizuje svojich priaznivcov a zváža ich z celej krajiny na zhromaždenia do hlavného mesta. Často zabezpečia autobusy aj pre Maďarov z Rumunska, poskytnú im obed a tí sa tešia, že majú zadarmo výlet do Budapešti. Prieskumy verejnej mienky vám nič nepovedia, pretože pod tlakom despotickej vládnej strany sa ľudia neradi priznávajú, koho budú voliť.
- Majú strach alebo sa hanbia?
- V maďarskej spoločnosti vládne strach. Bývalý ľavicový premiér Gordon Bajnai teraz obchádza krajinu a robí mítingy. Nedávno v médiách priznal, že na opozičné akcie často prišli iba starší ľudia a vyhlásili, že zastupujú aj svoje deti. Tie radšej zostali doma, pretože sa boja, aby neprišli o prácu. Prieskumy zatiaľ stále priznávajú väčšinové sympatie verejnosti Fideszu, ale celkom tomu neveríme a dúfame, že realita vo voľbách bude iná.
- Ako momentálne hodnotíte slovensko-maďarské vzťahy?
- Som nesmierne rád, že ani jedna vláda nevyťahuje túto kartu na voličov a vďaka tomu je pokoj. V realite sú naše vzťahy vynikajúce, ľudia na oboch stranách hranice sa majú radi. Pamätám sa, keď sme s ministrom Lajčákom išli poklepať základný kameň nového mosta cez rieku Ipeľ. Ako sme tak počúvali ľudí okolo seba, povedali sme si, že by sme ako politici mali ísť radšej preč, lebo môžeme iba pokaziť tú skvelú atmosféru, ktorá na mieste vládla. Ľudia sa spolu tešili a nikto neriešil, kto je Slovák a kto Maďar. Oni nás nepotrebovali.
- Dá sa povedať, že okrem prirodzeného vzťahu Slovákov s Čechmi majú Slováci a Maďari k sebe najbližšie?
- Aj na univerzitnej pôde často rozoberáme s kolegami tému, že zo všetkých našich susedov sú nám najbližší práve Slováci. Máme toľko spoločného - históriu, mentalitu, jedlo, kultúru. Na druhom mieste sú Chorváti, ale tí sú už trochu iní, predsa len, sú to južania, prímorský národ a to im dáva inú mentalitu. Rakúšania sú skvelí ľudia, ale trochu z nich cítiť nadradenosť, radi sa na ľudí dívajú zhora, sú iní. Ukrajinci, Srbi a Rumuni sú ovplyvnení pravoslávnym kresťanstvom, čo opäť vytvára mentálne bariéry. Takže so Slovákmi máme najviac spoločného. Raz som sa zúčastnil na zaujímavom stretnutí spolu so slovenským prezidentom Michalom Kováčom a jeho maďarským kolegom Árpádom Gönczom. Debatovali práve o tejto téme a zhodli sa, že jediná vec, ktorú Slováci a Maďari nemajú spoločnú, je jazyk.
Na Divadelnej Nitre ponúknu divadelné súbory z 9 krajín 13 inscenácií
http://www.hlavnespravy.sk/nitra-na-divadelnej-nitre-ponuknu-divadelne-subory-z-9-krajin-13-inscenacii/129319/
Brusel pozastavil Maďarsku čerpanie z fondov
16. augusta 2013 - (tasr)
Európskej únii sa nepáči, ako Maďarsko riadi rozvojové dotácie od Európskej komisie. Preto dočasne pozastavila krajine čerpanie prostriedkov z fondov. Ako uvádza pre denník Financial Times hovorca Komisie, Jonathan Todd: „Európska komisia môže potvrdiť, že dočasne odkladá Maďarsku niektoré platby zo štrukturálnych fondov, a to kvôli významným nedostatkom, ktoré boli zistené pri auditoch riadenia a kontroly pri ôsmich operačných programoch.“ O koľko finančných prostriedkov Maďarsko príde, sa rozhodne po vyjednávaní s premiérom Viktorom Orbánom. Záležať bude na jeho argumentačných a vyjednávacích schopnostiach, ktoré bude môcť pravdepodobne predviesť na schôdzi, ktorá by sa mohla odohrať ešte tento mesiac. Krajina sa totiž obáva straty až dvoch miliónov eur. Ako ďalej uvádza Financial Times slová Jánosa Lázára, šéfa úradu budapeštianskej vlády: „V tomto momente Európska únia nefinancuje 13 z 15 programov riadených Národnou rozvojovou agentúrou.“ Maďarsko má teda skúsenosti s podobnou situáciou a so stopnutím finančných prostriedkov. Maďarsko má problematické vzťahy s Bruselom, a to od obdobia spred troch rokov, kedy sa moci chopila vláda terajšieho premiéra Viktora Orbána: „Maďarské problémy sa hromadia prinajmenšom od roku 2011,“ dodal pre Financial Times Otilia Dhand z poradenskej firmy Teneo Intelligence. Maďarsko sa s blížiacim termínom udeľovania nových fondov bude snažiť odstrániť prípadné prekážky a urobí všetko preto, aby mohlo čerpať financie z Európskej únie.
Maďarsko môže prísť o 2 miliardy eur z eurofondov
14. augusta 2013 - (EurActiv / Reuters)
Kvôli zmrazeniu financií na projekty kohéznej politiky Maďarsku hrozí, že tento rok príde o 2 miliardy eur. Vláda pripravila akčný plán, koordináciu a dozor nad čerpaním fondov prevzal úrad premiéra. Šéf kancelárie premiéra Viktora Orbána informoval, že pozastavené čerpanie európskych prostriedkov pre 13 z 15 operačných programov, ku ktorému pristúpila v prípade Maďarska Európska komisia z dôvodu nedostatkov v schémach, môže krajinu tento rok pripraviť až o 600 miliárd forintov (2 miliardy eur). János Lázár dodal, že vláda rokuje s Komisiou a snaží sa obnoviť financovanie projektov ešte na jeseň. Ide jej predovšetkým o projekty v oblasti budovania dopravnej infraštruktúry a sociálneho rozvoja. Agentúra Reuters ale upozornila, že aby sa tak stalo, maďarská vláda by musela súhlasiť so zaplatením finančnej sankcie vo výške 50-100 miliárd forintov (€168-337 mil.). „O výške sankcií vedieme diskusie, ale aj napriek tomu je stanovisko vlády nemenné: Sme presvedčení, že dôvody sú nespravodlivé a neoprávnené,“ povedal novinárom Lázár. Budapešť napríklad pri budovaní cestnej infraštruktúry vyžaduje, aby technický inšpektori boli členmi maďarskej komory inžinierov. Túto podmienku ale Brusel odmieta s odôvodnením, že porušuje európske pravidlá hospodárskej súťaže. Vláda premiér Orbána sa dnes stretne na rokovaní o riešení problematiky európskych fondov. Strate aktuálne pridelených fondov z EÚ, aj prostriedkov v novom rozpočtovom období, má pomôcť akčný plán. Hlavnou inštitucionálnou zmenou je, že od 1. augusta na využívanie fondov EÚ a Národnú rozvojovú agentúr dozerá priamo úrad premiéra namiesto dovtedajšieho ministerstva pre národný rozvoj. V období 2014-2020 bude môcť Maďarsko využiť fondy EÚ vo výške 20 miliárd eur.
Kvalitné umenie je v opozícii
Maďarskú kultúru riadi priemernosť. Vo vládou podporovanom umení je dôležitá lojalita, a nie schopnosti. - Akadémia priemernosti - Peniaze a závisť - Ruinové krčmy v Pešti upadajú
13. augusta 2013 - (Peter Morvay - sme.sk)
Árpád Schilling patrí k najznámejším maďarským divadelným režisérom. Pravidelne režíruje v zahraničí, najmä v Nemecku a vo Francúzsku. Založil a v rokoch 1995 až 2008 viedol Divadlo Krétakör, považované za hlavnú nezávislú divadelnú scénu u našich susedov. V posledných troch rokoch je tiež známy ako veľmi hlasitý kritik toho, ako sa vláda Viktora Orbána snaží ovládnuť a prerobiť domácu kultúru. Vláda na každé možné miesto vrátane kultúrnych inštitúcií dosadzuje kádre, pri ktorých je jedinou požiadavkou bezvýhradná lojalita. Podľa Schillinga však nejde o premyslený plán nejakej ideologickej revolúcie. „Orbán raz vyjadril prianie, aby ho vítali s láskou v ktorejkoľvek kultúrnej inštitúcii v krajine, do ktorej zavíta,“ hovorí Schilling. Obrazy, ako ho s potleskom a nastúpenými deťmi vítajú v múzeách a divadlách, nehrejú len jeho ego, prídu vhod aj v predvolebnej kampani. Dnes už bývalý štátny tajomník pre kultúru László L. Simon dokonca prišiel s nápadom, aby sa kultúrne inštitúcie v budúcnosti ani neobsadzovali konkurzmi, štát by mal ich šéfov jednoducho vymenovať bez nich podľa vlastného výberu a hotovo. Kým väčšina kvalitnej kultúry bojuje pre nedostatok peňazí a nepriazeň vlády o prežitie, niektoré „kultúrne“ inštitúcie sa naopak topia v peniazoch. Platí to najmä o takzvanej Maďarskej kultúrnej akadémii (MMA), o ktorej aj tento týždeň vysvitlo, že získala z vládnych rezerv ďalší zhruba milión eur.
Akadémia priemernosti
Napriek vznešenému menu je MMA v podstate len súkromným spolkom národniarskych umelcov. Nová orbánovská ústava však tento spolok postavila na roveň uznávanej Maďarskej akadémie vied, darovala jej lukratívnu budovu v centre mesta, podriadila jej Műcsarnok, najvýznamnejšiu galériu moderného výtvarného umenia, a určila ju za rozdeľovača značnej časti verejných peňazí určených na kultúrne projekty. O MMA je známe, že má veľmi jednostranný ortodoxne nacionálno­konzervatívny vkus. Jej šéf György Fekete bol pred rokom 1989 málo známym dizajnérom straníckych centrál, a aj neskôr budil pozornosť len ako politik. Spôsobil škandál rasistickým výrokom naznačujúcimi nemaďarský charakter spisovateľa Györgya Konráda či slovami, že „kašle na demokraciu“. Po týchto výrokoch aj časť členov MMA na protest odišla. Väčšina však zostala, možno i pre peniaze. Členovia MMA dnes dostávajú zo zákona len za svoje členstvo pravidelnú apanáž, ktorá by mala podľa zámeru vlády postupne dosiahnuť výšku apanáže členov riadnej akadémie vied, asi 1500 eur mesačne. Apanáž by dokonca mali dostávať aj ich pozostalí. MMA navyše zverené peniaze rozdáva najmä vlastným členom a sympatizantom.
Peniaze a závisť
„Týchto ľudí nespája politické presvedčenie, ale kariéra. Sú profíci len v získavaní výhod,“ tvrdí Schilling. Väčšinou predstavujú v lepšom prípade umelecký priemer a nenávidia úspešnejších kolegov uznávaných aj v zahraničí. „Práve priemer režimu najviac vyhovuje,“ hovorí Schilling. Vie sa totiž, že priemer je od režimu závislý, bez neho by nebol nikde a bude mu slúžiť do roztrhania tela. Kvalitnejší umelci naopak doma už nedokážu získať peniaze na svoje projekty a ak im nepomôžu ani zahraniční partneri, z Maďarska odchádzajú. Ak sa doma ozvú, vyhrážajú sa im. Keď sa organizátor segedínskeho divadelného festivalu Theátrum na jednom stretnutí kriticky vyjadril o vládnej kultúrnej politike, nový štátny tajomník pre kultúru János Halász mu nepriamo pohrozil. Naznačil, že na dotyčného môže poslať vládneho poverenca označovaného za „päsť Fideszu“, ktorého úlohou je rôznymi obvineniami diskreditovať opozičných lídrov a kritikov. Poverenec Gyula Budai napríklad stál za medzinárodným škandálom, ktorý vyvolal pokus šikanovať a trestne stíhať niekoľko známych maďarských filozofov a odporcov vlády za údajnú spreneveru dotačných peňazí. Polícia nakoniec stíhanie zastavila s tým, že k žiadnej sprenevere nedošlo.
Ruinové krčmy v Pešti upadajú
Legendárne alternatívne podniky plné mládeže ničí komercia.
Takzvané ruinové krčmy (romkocsma) patrili k najvyhľadávanejším miestam v Budapešti. Prvá z nich vznikla pod menom Szimpla v roku 2001. Skupina mladých vtedy obsadila nevyužívaný dom a dvor v srdci mesta, vybavila ho odvšadiaľ pozbieraným starým nábytkom a vytvorila krčmu a klub poskytujúci priestor a tvorivé dielne alternatívnym predstaveniam a výtvarnému umeniu. Po Szimple nasledoval viac ako tucet ďalších a ruinové krčmy sa stali sa najmä pre mladých západných turistov hlavným lákadlom Pešti. Dnes je však väčšina ruinových krčiem v centre naozaj len pre turistov a domácich snobov, hovorí Tamás Czibolya, novinár z internetových novín hvg.hu a gitarista blues-rockovej kapely Fat Cat. Postihol ich osud mnohých legendárnych pražských krčiem premenených na turistické atrakcie a tie pravé „hospody“ väčšinou treba hľadať mimo centra. Zmena prebehla za posledný rok. Aj do zahraničia prenikli správy o konfliktoch medzi niektorými krčmami a novým konzervatívnym vedením mesta z vládneho Fideszu. Podľa Czibolyu však za tlakom na zmenu charakteru krčiem nie sú ani tak ideologické spory ako ekonomické záujmy a korupcia. „Z ruinovej krčmy sa stal príliš dobrý biznis, než aby ich mesto chcelo likvidovať.“ Niektoré miesta prevzali noví majitelia, otvorili sa krčmy pripomínajúce tie ruinové, ale už zamerané na bohatšiu klientelu. Tradičná študentská sa z nich vytratila. To platí aj pre dnes najživší kút večernej Pešti Dvor Gozsdu, ktorý vznikol pred rokom tiež ako miesto alternatívneho umenia a zábavy. Dnes je to lapač turistov. Atmosféru niekdajších ruinových krčiem a alternatívnych scén je možné podľa Czibolyu v Pešti stále zažiť. Treba však nájsť, najlepšie s miestnym znalcom, nenápadnejšie miesta v blízkosti univerzít alebo mimo centra.
V Maďarsku sa možno naučiť, ako sa má správne robiť cestovný ruch
Tajomstvo úspechu v turizme: Dobré nápady a snaha
Pavučina spolupráce - Žiadne zaprášené vitríny - Tatranská mentalita
14. augusta 2013 - (Peter Morvay - Sme)
„Ak niekto obetuje vlastný čas a peniaze, aby sem prišiel, nemôžeme si dovoliť nestarať sa o to, čo chce,“ vysvetľuje svoju manažérsku filozofiu riaditeľ Ekocentra na brehu jazera Tisa na východe Maďarska. Ekocentrum od otvorenia v apríli 2012 navštívilo asi 200-tisíc ľudí. Európska únia a samospráva obce Poroszló, v ktorej sa nachádza, prispeli len na jeho vznik. „Od nášho otvorenia sme nedostali žiadne peniaze od štátu, Únie ani samosprávy, žijeme len z trhu,“ hovorí János Kiss. Ekocentrum vzniklo z miestnej iniciatívy aj v snahe podporiť ekonomicky nie príliš rozkvitajúci región. „Všetky okolité obce oň mali záujem až do chvíle, kým vysvitlo, že treba aj investovať, čo je, samozrejme, riziko, “ vysvetľuje starosta János Bornemisza, prečo nakoniec vyrástlo v Poroszló.
Pavučina spolupráce
Výhodou miesta je poloha neďaleko diaľnice. Okrem jazera s množstvom programov je tu v okruhu 40 kilometrov k dispozícii desať termálnych kúpalísk (Maďarsko je veľmocou v termálnych prameňoch), blízko je tradičná pusta Hortobágy aj Eger s pamiatkami a vinárskym krajom. Ani to by však v nestačilo. Dnes Ekocentrum priamo zamestnáva 50 ľudí (všetci musia byť miestni) a výrazne pomáha tomu, že v trojtisícovom Poroszló turistika uživí tretinu obce. Je to možné iba tak, že sa na ostatných podnikateľov nepozerá len ako na konkurenciu, ale aj ako na spojencov pri uspokojovaní potrieb turistov. Kiss za svoju hlavnú úlohu označuje „tkanie pavučiny“, spájanie rôznych ponúk od ubytovania a gastronómie cez organizovanie výletov po jazere a obchodov s rybárskymi potrebami až po festivaly a ukážky tradičných remesiel do jedného veľkého balíka. Ten má turistu presvedčiť, aby v okolí strávil čo najviac času, vyskúšal si čo najviac vecí a aby sem neprichádzal len v letnej sezóne, ale v ktoromkoľvek ročnom období. V lepšom prípade sú potom spokojné obe strany, návštevník kvalitou a bohatstvom zážitkov a služieb a miestni tým, že viac zarobia. Často ide o veci nevyžadujúce veľké investície, len nápad a dobrú vôľu. Na jednom jazierku Ekocentra sa deti naučia základy rybárčenia a menšie rybky, ktoré chytia, samy odnesú susedným pelikánom a nakŕmia ich svojím úlovkom. Majú tak niekoľko zážitkov v jednom. Vedľa je jazierko s plťami, na ktorých sa môžu vyšantiť a pritom bez rizika popadať do vody.
Žiadne zaprášené vitríny
„Musíte návštevníkom umožniť, aby neboli len pasívnymi pozorovateľmi, ale by sa mohli čo najviac aktívne zapojiť,“ vysvetľuje Kiss. Ponúkajú napríklad samostatné výlety po jazere na člnoch vybavených GPS-navigáciou, aby turisti v spleti kanálov a rákosia nezablúdili. Na podobnej filozofii aktívnej zábavy spojenej s poznávaním sú postavené aj vedecko-zábavné centrá, akých je v Maďarsku už niekoľko a akým je aj Futura v Mošoni (Mosonmagyaróvár) pri Bratislave. Tiež existuje asi rok a mesačne ju navštívi päť - až šesťtisíc ľudí, hovorí riaditeľka Emese Pákozdi. Exponáty si zväčša možno vyskúšať, nikto tu naivne neočakáva, že by deti mali zaujať nehybné veci vo vitrínach. A aj tu sa jednotlivé turistické atrakcie v meste propagujú navzájom, aby návštevníkom ponúkli čo najviac. Veľmi dôležitá je v dnešnom prebytku ponuky schopnosť odlíšiť sa, zaujať akoukoľvek pridanou hodnotou, vtipom, hovorí Kiss. „Ak nám neprídete, zostanete hladní vy aj my,“ znie lákadlo jednej reštaurácie v Egeri. Znakom otvorenosti i súčasťou snahy návštevníkom vyhovieť je vo Future i v Ekocentre slovenskojazyčná webová stránka. Aj keď je ich informačná hodnota dosť nízka a sú plné jazykových chýb, je to veľký rozdiel oproti bežnému nedostatku snahy na Slovensku. (Na oboch miestach tvrdia, že o chybách vedia a sľubujú nápravu. )
Tatranská mentalita
I v Maďarsku človek narazí na „tatranskú mentalitu“, že sem tí turisti aj tak budú chodiť pre hory a my sa nemusíme zvlášť snažiť, spojenú s nárekmi, že ak predsa len nechodia, môže za to štát, ktorý nás dostatočne nepropaguje. Typicky sa tak deje najmä pri Balatone a v Pešti. No aj tam je situácia o triedu lepšia, než býva na Slovensku. V Maďarsku sa možno naučiť, ako sa má robiť turistika a ako málo často treba, aby fungovala oveľa lepšie.  
Mosonmagyaróvár - nielen akvapark
http://cestovanie.sme.sk/c/6899457/v-mosonmagyarovare-nie-je-len-akvapark.html
Malý klenot ľudovej architektúry je v Hollókő
http://cestovanie.sme.sk/c/6899465/maly-klenot-ludovej-architektury-je-v-hollok.html
Nové cyklotrasy majú spojiť Muráň až s maďarskou obcou Hollókő
http://www.hlavnespravy.sk/turizmus-nove-cyklotrasy-maju-spojit-muran-az-s-madarskou-obcou-holloko/129833/
Eger - Údolie krásnej panej je domov bikavéru
http://cestovanie.sme.sk/c/6899462/udolie-krasnej-panej-je-domov-bikaveru.html
Pannonhalma poteší milovníkov sakrálneho umenia aj dobrého vína
http://ruckova.blog.sme.sk/c/335388/Pannonhalma-potesi-milovnikov-sakralneho-umenia-aj-dobreho-vina.html
Rumunský šéf diplomacie pripustil zákaz letnej univerzity Maďarov
16. augusta 2013 - (tasr)
Rumunský minister zahraničných vecí Titus Corlaţean pripustil, že v budúcnosti dôjde k zákazu konania letnej univerzity Maďarov, ktorá sa pravidelne koná v Sedmohradsku a kvôli ktorej začiatkom tohto týždňa vypukla slovná prestrelka medzi Rumunskom a Maďarskom. Informovala o tom agentúra MTI. Corlaţean vo štvrtok večer v rumunskej spravodajskej televízii Digi24 však povedal, že zakázanie letnej univerzity, na ktorej zaznievajú extrémistické názory, je podľa jeho názoru záležitosťou justície. Rumunský prezident Traian Basescu v pondelok v úvode letnej univerzity predstaviteľov zahraničných Rumunov v Izvorul Murešului okrem iného povedal, že Maďarsko sa svojou politikou zahraničných Maďarov stalo ohniskom nestability v regióne a Rumunsko sa podujme na úlohu „zdisciplinovania” Maďarska. „Toto leto bolo posledným, kedy sa maďarskí politici mohli nerušene prechádzať po Rumunsku,” povedal vtedy rumunský prezident na margo letnej univerzity a tábora Maďarov v sedmohradskom Baile Tušnad. Šéf rumunskej diplomacie sa vo štvrtok v rozhovore pre Digi24 vyjadril aj k požiadavke Maďarov žijúcich v Rumunsku na autonómiu, o ktorej povedal, že je neopodstatnená. „Autonómie fungujú v niektorých európskych krajinách iba ako výnimky, v Rumunsku vôbec nie je potrebná, pretože Maďari sa zúčastňujú rozhodovania o verejných veciach na miestnej, župnej a miestami aj na celoštátnej úrovni,” cituje ministra MTI. Pokračovaním sporu medzi Bukurešťou a Budapešťou v tejto téme bolo aj štvrtkové predvolanie rumunského veľvyslanca v Budapešti štátnym tajomníkom maďarského ministerstva zahraničných vecí Zsoltom Némethom. Na 24. letnej univerzite Maďarov minulý týždeň viacerí maďarskí a sedmohradskí politici kritizovali plány Bukurešti reorganizovať územnú správu, ktorými by sa Sedmohradsko proti vôli tamojších Maďarov začlenilo do regiónu s väčšinovým obyvateľstvom rumunským. V rumunskej tlači vyvolali veľký rozruch slová rumunského europoslanca a predsedu Maďarskej rady autonómie Karpatskej kotliny (KMAT) Lászlóa Tőkésa, ktorý navrhol, aby Maďarsko prevzalo akúsi záštitu nad Sedmohradskom na spôsob Rakúska nad Južným Tirolskom.
Rumunský prezident hodil Orbánovi rukavicu
14. augusta 2013 - (Ivan Drábek - Pravda)
Nová salva vo vojne slov medzi Bukurešťou a Budapešťou prišla z nečakanej strany. Do vlády Viktora Orbána sa tvrdo pustil rumunský prezident Traian Basescu, ktorý dlhé roky vystupoval v úlohe osobného priateľa maďarského premiéra. „Rumunsko bude urýchlene konať spolu s ďalšími krajinami, pretože Maďarsko sa stalo regionálnym ohniskom nestability v otázke menšín,“ citovala Basesca agentúra MTI. „Rumunsko prijme vedúcu úlohu pri poučení Maďarska o tom, kde je jeho miesto,“ dodal v diskusii na letnej univerzite v Izvorul Muresului. Basescu prehovoril v pondelok v Sikulsku, sedmohradskej oblasti obývanej z veľkej časti Maďarmi, kam politici z Budapešti radi chodia rečniť do letných mládežníckych táborov. Len v uplynulý víkend na jednom takom podujatí vodca extrémistického Jobbiku Gábor Vona rozvíjal myšlienky o tom, že Maďari sa nesmú vzdať revízii Trianonu a že pri presadzovaní záujmov krajanov musia byť pripravení na konflikty s okolitými štátmi. Oficiálna Bukurešť na to reagovala varovaním, že Vonovi v budúcnosti môže zakázať vstup na územie Rumunska. Letné univerzity v Sikulsku si obľúbil aj Orbánov Fidesz. Diskusiu maďarského premiéra v mládežníckom tábore v Baile Tusnad pred dvoma týždňami niektoré budapeštianske médiá dokonca označili za štart jeho kampane pred jarnými domácimi parlamentnými voľbami. Orbán pri verejnej debate sedel za jedným stolom s radikálnym maďarským politikom z Rumunska, europoslancom Lászlóom Tőkésom, ktorý zopakoval svoju výzvu na vyhlásenie autonómie Sikulska a Budapešť vyzval, aby „prijala rolu ochrannej mocnosti Sedmohradska“. Rumunský prezident Tőkésove výroky označil za vrchol nelojality k vlastnej krajine. „Ten, kto pred pár dňami požadoval, aby Sedmohradsko dali pod protektorát, si nezaslúži rumunské občianstvo,“ citoval ho portál Kronika.ro. Basescu však odkázal aj maďarskej politickej elite, že na budúce leto sa už nebude môcť tak „nerušene túlať“ po sedmohradských župách. „Politici z Maďarska sa stali veľmi bezočiví. V budúcnosti pravdepodobne už neumožníme konanie letnej univerzity v Baile Tusnad,“ povedal podľa denníka Új Magyar Szó. Oficiálna Budapešť sa výroky Basesca rozhodla nerozmazávať. Na podobné ostré vyhlásenia si už zvykla od stredoľavicovej vlády Victora Pontu. Basescovo nečakané pritvrdenie tónu maďarská tlač pripisuje tomu, že na budúci rok mu vyprší posledný prezidentský mandát. Bývalý námorný kapitán by sa potom rád udržal v politike prostredníctvom novozaloženej stredopravicovej strany, ktorú nechce vystaviť obvineniam, že zrádza rumunské národné záujmy.
Maďari sú pobúrení: Rumunský prezident Basescu nám vyhlásil vojnu
13. augusta 2013 - (tasr)
Je neprijateľné a neopodstatnené, aby rumunský prezident Traian Basescu vyhlásil vojnu susednej krajine, povedal dnes v maďarskej komerčnej televízii predseda Demokratického zväzu rumunských Maďarov (RMDSZ) Hunor Kelemen v reakcii na pondelňajší výhražný Basescov odkaz Maďarsku. Toto leto bolo posledným, kedy sa maďarskí politici mohli nerušene „prechádzať” po Rumunsku, vyhlásil v úvode letnej univerzity predstaviteľov zahraničných Rumunov v dedine Izvorul Murešului v Harghitskej župe rumunský prezident. Podľa Kelemena nezazneli zo strany maďarskej vlády prejavy, ktoré by boli dôvodom na ostrú reakciu hlavy štátu. „Basescove vety sú neprijateľné aj preto, lebo je prezidentom, a nie nejakým politikom, ktorý práve bojuje o hlasy voličov. Keď prezident vytiahne maďarskú kartu, to dokáže zosilniť protimaďarské nálady v Sedmohradsku,” zdôraznil predseda RMDSZ. Pripustil, že aj maďarskí politici sú schopní ľahko vysloviť tvrdé slová v Sedmohradsku. „Oni sa potom vrátia domov a v televízii si pozrú, aký rozruch spôsobili - ruiny však už musí upratať niekto iný,” dodal Kelemen. Basescu v pondelok v úvode letnej univerzity predstaviteľov zahraničných Rumunov v Izvorul Murešului okrem iného povedal, že Maďarsko sa svojou politikou zahraničných Maďarov stalo ohniskom nestability v regióne a Rumunsko sa podujme na úlohu „zdisciplinovania” Maďarska. „Toto leto bolo posledným, kedy sa maďarskí politici mohli nerušene prechádzať po Rumunsku,” povedal rumunský prezident. Na 24. letnej univerzite Maďarov minulý týždeň viacerí maďarskí a sedmohradskí politici kritizovali plány Bukurešti reorganizovať územnú správu, ktorými by sa Sedmohradsko napriek vôli tam žijúcich Maďarov začlenilo do regiónu s rumunskou väčšinou obyvateľstva. V rumunskej tlači vyvolali veľký rozruch slová rumunského europoslanca a predsedu Maďarskej rady autonómie Karpatskej kotliny (KMAT) Lászlóa Tökésa, ktorý navrhol, aby Maďarsko prevzalo akúsi záštitu nad Sedmohradskom na spôsob Rakúska nad Južným Tirolskom. „Nezaslúži si rumunské občianstvo ten, kto pred pár dňami požadoval, aby Sedmohradsko dali pod protektorát,” reagoval Basescu. Maďarský veľvyslanec v Rumunsku Oszkár Füzes v pondelok večer na pôde rumunského ministerstva zahraničných vecí v reakcii na výroky Basesca uviedol, že „Maďarsko je zaviazané k zachovaniu stability regiónu, ktorej prirodzenou súčasťou je zabezpečenie ľudských práv a práv spoločenstiev národnostných menšín”. „Maďarská vláda dôsledne podporuje demokratické požiadavky Maďarov žijúcich v Rumunsku, ktoré sú v súlade s európskymi normami a s európskou praxou. Záujmy ochrany národnostných menšín sú medzi Maďarskom a Rumunskom tiež spoločné, aj v tejto otázke sa Maďarsko snaží o konštruktívny dialóg a spoluprácu,” cituje veľvyslancove slová agentúra MTI.
Rumunsko - búranie predsudkov
http://congova.blog.sme.sk/c/334760/Rumunsko-buranie-predsudkov.html
Novák, Horváth, Nagy - Unikátna mapa Európy podľa mien
http://tvnoviny.sk/sekcia/zahranicne/archiv/unikatna-mapa-europy-podla-mien-pozrite-sa-ktore-je-u-nas-najcastejsie.html
Slovenský jazyk až na 23 univerzitách
Vzdelávanie slovenského jazyka zabezpečujú vyslaní lektori
14. augusta 2013 - (Lívia Godová - hlavnespravy.sk)
Nielen angličtinu, nemčinu či španielčinu možno študovať na zahraničných univerzitách. Na prestížnych vysokých školách má svoje zastúpenie aj slovenský jazyk. Odbor slovenský jazyk a literatúra sa študuje prevažne v rámci štúdia slovakistiky, teda ako odborové štúdium, alebo ako cudzí jazyk, no aj v rámci interdisciplinárnych štúdií - slavistika. Výučbu slovenčiny ako cudzieho jazyka vlani ponúkalo 23 zahraničných univerzít v 15 krajinách sveta. Často ju zabezpečujú vyslaní lektori zo Slovenska pre 1 191 študentov na rôznych formách, úrovniach a stupňoch. Minulý rok pôsobilo v zahraničí 12 učiteľov národného jazyka. Štyria boli vyslaní do Maďarska, dvaja do Rumunska, päť na Ukrajinu a jeden do Francúzska. Slovenčina sa vyučuje predovšetkým na univerzitách, na ktorých má dlhú tradíciu súvisiacu s jej minulosťou pred vznikom samostatnej republiky. Ide najmä o štáty, kde žije početná slovenská menšina. Medzi takéto krajiny patrí Bulharsko, Slovinsko, Chorvátsko, Srbsko, Rakúsko, Maďarsko, Poľsko a Ukrajina. Najdlhšia tradícia, takmer 60-ročná, je na univerzite v Segedíne, Bukurešti, Ľubľane a Budapešti. Správa o stave vzdelávania Slovákov žijúcich v zahraniční a o postavení slovakistiky na univerzitných pracoviskách informuje, že lektori pôsobia na univerzitách v Belehrade, Novom Sade, Budapešti, Segedíne, Bukurešti, Varšave, Krakove, Katoviciach, Regensburgu, Clermont Ferrand, Užhorode a Viedni. Z toho najviac študentov študuje slovenčinu na základných školách v Maďarsku (3 600) a Srbsku (3 062), nasleduje za nimi Rumunsko (494) a Poľsko (153). Minister školstva, vedy, výskumu a športu SR Dušan Čaplovič prezradil, že značný záujem o vzdelávanie v slovenskom jazyku prejavujú krajania i v ďalších európskych štátoch. „Väčšinou je realizované na princípe dobrovoľnosti vo víkendových školách, jazykových krúžkoch či prostredníctvom krajanských organizácií. Ide o také destinácie, ktoré boli pred rokom 1989 cieľom emigračnej vlny, ako USA, Argentína, Kanada, Austrália. Ale aj krajiny, kde po roku 1989 odišiel vyšší počet Slovákov z dôvodu pracovných príležitostí, napríklad Írsko, Veľká Británia, Nemecko, Rakúsko,“ uviedol Čaplovič pre oficiálnu stránku ministerstva školstva.
Folklórny súbor Rozmarín z Veňarcu (Vanyarc) na Hontianskej paráde v Hrušove
https://www.facebook.com/photo.php?fbid=458686134230368&set=a.165789530186698.33779.147596498672668&type=1&relevant_count=1
https://sk-sk.facebook.com/hontianska.parada
http://sk.wikipedia.org/wiki/Hontianska_par%C3%A1da
http://www.hrusov.sk/hontianska-parada.phtml?id5=19420
Predseda ÚSŽZ rokoval s riaditeľkou Odboru akademických mobilít a krajanov MŠVVaŠ SR
http://www.uszz.sk/sk/stranka/2834/ifurdik-rokoval-s-d-hupkovou-o-problematike-skolstva-vo-vztahu-ku-krajanom
Z dolnozemského denníka - Stará Pazova
http://www.jankohrasko.sk/clanok/16968/z-dolnozemskeho-dennika-i/
Ilocké leto 2013 - Festival tradičnej kultúry Slovákov v Chorvátsku
http://www.uszz.sk/sk/stranka/2832/ilocke-leto-2013--festival-tradicnej-kultury-slovakov-v-chorvatsku
Členovia z evanjelického cirkevného zboru v srbskom Kulpíne navštívili Slovensko
http://www.hlavnespravy.sk/clenovia-z-evanjelickeho-cirkevneho-zboru-v-srbskom-kulpine-navstivili-slovensko/129433/
X. Budárske dni v malebnej vojvodinskej dedinke Slankamenské Vinohrady
http://www.slovenskezahranicie.sk/sk/krajania-informuju/395/slankamenske-vinohrady-pozyvaju-na-x-budarske--dni
Renesančný človek Jozef Cincík
Životný príbeh slovenského Leonarda da Vinciho
Mnohostranný talent - Umelcova dilema - Pronárodné cítenie
http://www.extraplus.sk/content/view/2132
Bratislavský biskup J. Haľko slávil v Toronte sv. omšu za účasti Slovákov
http://www.hlavnespravy.sk/cm13-bratislavsky-biskup-j-halko-slavil-v-toronte-sv-omsu-za-ucasti-slovakov/131350/
Na internete je dostupný liturgický preklad Svätého písma
Ide o preklad Biblie z latinskej Neovulgáty, promulgovanej pápežom Jánom Pavlom II. v roku 1979...
http://www.hlavnespravy.sk/na-internete-je-dostupny-liturgicky-preklad-svateho-pisma/131352/
Úrad vlády SR - Rokovali zástupcovia národnostných menšín
http://www.hlavnespravy.sk/urad-vlady-rokovali-zastupcovia-narodnostnych-mensin/129223/
Maďarsko v 2. kvartáli prekonalo recesiu
http://www.teraz.sk/ekonomika/madarsko-recesia-koniec/55243-clanok.html
Maďarsko v predstihu splatilo úver od MMF
http://www.euractiv.sk/hospodarske-riadenie-eu/clanok/madarsko-v-predstihu-splatilo-uver-od-mmf-021410
Neformálne stretnutie premiérov V4, plánované na 24. augusta, odložili
13. augusta 2013 - (tasr)
Neformálne stretnutie predsedov vlád Česka, Poľska, Slovenska a Maďarska, ktoré maďarská strana plánovala na 24. augusta v západomaďarskom Fertőde a v Kőszegu, sa bude konať v neskoršom termíne, informovala agentúra MTI. Hovorca maďarského premiéra Bertalan Havasi v pondelok pre MTI uviedol, že maďarská vláda informovala vlády krajín Vyšehradskej štvorky (V4) o tom, že premiér Viktor Orbán, ako úradujúci predseda zoskupenia, navrhne nový termín summitu. Havasi minulú sobotu oznámil, že Orbán sa rozhodol odložiť neformálny summit vzhľadom na vnútropolitickú situáciu v Českej republike. Hovorca českej vlády Jan Hrubeš však nedeľu uviedol, že schôdzku nie je potrebné odkladať. V Kőszegu sa má uskutočniť letná univerzita, podľa slov premiéra Orbána podobná 24. letnej univerzite Maďarov v rumunskom meste Baile Tušnad. V Kőszegu sa stretnú stovky maďarských a zahraničných mladých ľudí na podujatí Tranzit - Festival na hraniciach, ktorého sa mali zúčastniť aj premiéri krajín V4.
Čo zmôžu priatelia
Keď V4 vytvoria Orbán, Fico, Zeman a Kaczynski
15. augusta 2013 - (Marián Leško - Trend)
Minulý týždeň denník The New York Times publikoval stať, podľa ktorej sa v strednej Európe môže čoskoro objaviť štát podobný dnešnému Maďarsku. Autor článku sa domnieva, že ním bude Poľsko. Z čoho je zrejmé, že prehliadol Slovensko i Česko. Podrobnú správu o tom, k čomu došlo u južných susedov, obsahuje dokument, ktorý v júli prijal Európsky parlament. Vládny Fidesz rešpektuje formálne znaky demokracie, ale vďaka ústavnej väčšine im dal nový obsah. Čo je dovolené a prípustné, ak sa pri tom „neporušujú hodnoty a zásady demokracie a právneho štátu”. Bruselský dokument precizuje, kedy, kde a ako boli tieto hodnoty a zásady porušené. Veľmi kriticky opisuje „oslabenie kontroly a rovnováhy”, keď inštitúcie, ktoré by mali výkonnú moc korigovať, vykonávajú politickú vôľu vládnej strany a jej predsedu. Aj keď sa stav, ktorý je na Slovensku, od maďarských pomerov ešte odlišuje, k oslabeniu demokratickej kontroly a rovnováhy došlo aj za vlády Smeru-SD. Parlamentné orgány, v ktorých má strana väčšinu, rezignovali z práva kontroly a nedovolia ho vykonávať ani menšine. Vláda jednej strany sa neprejavila len obsadením politických funkcií, ale aj ovládnutím ďalších inštitúcií - Najvyšším kontrolným úradom počínajúc a Generálnou prokuratúrou končiac. Milan Kňažko to charakterizoval tak, že „z pôvodne nezávislých inštitúcií sa na najvyššej úrovni vytvoril ústredný výbor jednej strany”. Pomery, aké sú na Slovensku, očakávajú viacerí analytici a komentátori po predčasných parlamentných voľbách aj v Česku. Hoci len príslušníci jednej strany si dali do názvu, že sú zemanovci (Strana práv občanov Zemanovci), podľa komentátora Jiřího Hanáka vzniká blok, v ktorom budú „zemanovcami” aj komunisti a sociálni demokrati. Pri troche šťastia môže mať blok po voľbách aj ústavnú väčšinu. Jeho šéf najlepšie vie, na čo ju využije. Voľby v Poľsku majú byť až v roku 2015, ale už teraz má strana Právo a Spravodlivosť v preferenciách prevahu. Jej predseda Jaroslaw Kaczynski sa „maďarskou” cestou vydal ešte pred Viktorom Orbánom, ale pred šiestimi rokmi na nej stroskotal. Onedlho - ako si myslí The New York Times - však bude mať potrebnú väčšinu, aby aj vo Varšave bola Budapešť. Maďarskí činitelia, ktorí kritizujú Fidesz, sa spoliehajú na to, že „európski priatelia vyvinú dostatočný tlak, aby Maďarsko neskĺzlo do systému, ktorý už s demokraciou nebude mať nič spoločné”. Otázka znie, čo zmôžu bruselskí priatelia strednej Európy, keď v krajinách Vyšehradskej štvorky budú vládnuť Viktor Orbán, Robert Fico, Miloš Zeman a Jaroslaw Kaczynski.
Európanstvo a Visegrádska štvorka
16. augusta 2013 - (Martin Ehl - komentare.sme.sk)
Slovenský a všeobecne stredoeurópsky vzťah k Európe a jej zjednocovanie ukazuje, že ako nič na svete, ani Európa a jej obyvatelia nežijú v ideálnom čierno-bielom, rozprávkovom svete dobra a zla. Všeobecne sa popularita jednotlivých politikov v krajinách Visegrádskej štvorky neposudzuje podľa európskych otázok. Ale tí politici, ktorí dominujú na jednotlivých politických scénach, udávajú tón.
Sikorského soľ
Z tohto pohľadu má jednoznačne proeurópska politickú reprezentáciu len Poľsko. V Česku vládne euroskeptický pohľad Václava Klausa, ktorý do svojho odchodu z Hradu nemal rovnocenného politického súpera. V Maďarsku svoju dominanciu potvrdzuje Viktor Orbán, s ktorým sa do sporu púšťa bývalý polotechnokratický premiér Gordon Bajnai, ktorý svoju rétoriku a program opiera do veľkej miery o pozitívny vzťah k Európe. Orbán je vo vzťahu k Európe bližšie ku Klausovi - je však pragmatickejší ako druhý český prezident. V Poľsku začína trochu hasnúť hviezda premiéra Donalda Tuska, ktorý tiež dominoval domácej politickej scéne, ale v prieskumoch mu zdatne sekunduje prezident Bronislaw Komorowski. Vzťah k Európe tam po tom, čo tragicky zomrel prezident Lech Kaczynski a čo sa opozičná strana Právo a spravodlivosť vedená Jaroslawom Kaczynským začala drobiť, nie je témou, okolo ktorej by sa viedli vášnivé diskusie: Poľsko chce hrať v Európskej únii dôležitú úlohu predovšetkým v rámci obrany svojich národných záujmov. Minister zahraničia Radoslaw Sikorski šikovne prepojil svoje osobné ambície s týmto vládnym postojom a už dvakrát - v Nemecku a vo Veľkej Británii - predniesol zásadné prejavy, ktoré na idey a spoločný étos stále chudobnejšia Európa potrebuje ako soľ. Pri pohľade na vedúcich politikov tak Poľsko z Vysegrádskej štvorky vychádza ako jednoznačne proeurópska krajina.
Ficovo vynútené európanstvo
Na Slovenskom si vlani v rebríčkoch popularity veľmi dobre aj po oznámenom odchode z politiky viedla premiérka Iveta Radičová, najmä vďaka imidžu obete svojich politických spojencov. Ako premiérka bola jednoznačne proeurópska. Dlhodobo však v rebríčkoch a po drvivom volebnom víťazstve aj v reálnej politike dominuje jednoznačne Robert Fico, ktorý po istej ostrakizácii z čias svojej prvej vlády, v ktorej zasadali nacionalisti, zaujal voči Európe pragmatický postoj - pretože vie, že z ekonomického hľadiska nemá inú voľbu. Je to, povedzme, vynútené európanstvo. Ficova vláda sa snaží za cenu dramatických daňových opatrení dodržať trojpercentný deficit verejných rozpočtov pre rok 2013, takže o jeho ekonomickom európanstve niet pochýb. Jeho hodnotové európanstvo je však veľmi pochybné, keď si pripomenieme jeho prvú vládu, počas ktorej urobil priateľská gestá napríklad voči kubánskemu či bieloruskému režimu. Najväčším problémom však bola vládna spolupráca s nacionalistami, pretože ukázala, že Ficovi ide predovšetkým o moc. Európske hodnoty a širší kontext vtedy nehrali žiadnu rolu.
Počiatočná metafora
Poliaci začínajú vidieť, že užšia integrácia je to jediné, čo ich môže udržať v jadre zjednotenej Európy, čo je jediná cesta, ako v tejto geopoliticky významnej krajine zabrániť opakovaniu tragédií z minulosti, kedy bola objektom vojen a mocenského preťahovania. Naopak Česi v zjednotenej Európe vidia skôr hrozbu než šancu pre euroskepticizmus prevládajúci v médiách a v politickom establishmente. Pre Maďarsko, zvonku videné, môže byť členstvo v Európskej únii záchrannou brzdou pred skĺznutím k autoritárskemu režimu. Ale nájsť v tomto ohľade konsenzus vnútri samotného Maďarska je teraz ťažké. Slováci sa rýchlo naučili žiť s eurom a premýšľať spolu s Poliakmi o tom, že keď sa im nedarí doma, tak si nájdu prácu niekde inde, napríklad v Anglicku. Slováci, aj keď to možno na prvý pohľad tak nevnímajú, vidia v zjednotenej Európe aj vďaka euru šancu. Možno je v prípade Slovenska taká proeurópska interpretácia dát z prieskumov a metafor spojených s Európou príliš optimistická a zúžená na politiku a ekonomiku. Ale Slovensko je mladý štát a mladá spoločnosť. Oporu v čase takej národnej a štátoprávnej neistoty môže hľadať a tiež hľadá jednak v nacionalizme a vymedzovaní sa voči bývalým partnerom vo federácii, ale aj voči do veľkej miery zmýtizovaným dávnym vládcom Maďarom. Európa sa v takej situácii javí ako ďalší z možných pilierov, veď na začiatku debaty o rozdelení Česko-Slovenska bola metafora o dvojdome a vlastnej hviezde na európskom nebi.
Civilizačná voľba
Z tohto dôvodu sa slovenská spoločnosť často správa na jednej strane provinčne a nacionalisticky, ale na druhej strane si rýchlo - napríklad v porovnaní s Čechmi - vytvorila dynamický a blízky vzťah k európskej integrácii. V čase mečiarizmu nemala metafora „cesta do Európy“ formálnu a rétorickú funkciu ako v Česku, ale znamenala naozajstnú civilizačnú voľbu. Oveľa väčšiu rýchlosť ako v Česku nabrala počas vlád Mikuláša Dzurindu a vyvrcholila paradoxne za prvej vlády Roberta Fica, ktorá závisela od podpory nacionalistov a mečiarovcov, vstupom do eurozóny. Slovenský a všeobecne stredoeurópsky vzťah k Európe a jej zjednocovanie ukazuje, že ako nič na svete, ani Európa a jej obyvatelia nežijú v ideálnom čierno-bielom rozprávkovom svete dobra a zla. Európa sme my jej obyvatelia. S našou históriou, bolesťami, strasťami i radosťami a úspechmi. A s nádejou, že práve porovnávanie našich trpkých i radostných skúseností a spoločná diskusia o budúcnosti umožnia z Európy vytvoriť pokojné a prosperujúce miesto pre život.
Katolícka cirkev oslávi 15. augusta mariánsky sviatok Nanebovzatie Panny Márie
http://www.hlavnespravy.sk/katolicka-cirkev-oslavi-15-augusta-mariansky-sviatok-nanebovzatie-panny-marie/129203/
V priebehu piatich dní zomrelo v Miškovci osem novorodencov
13. augusta 2013 - (tasr)
Osem predčasne narodených detí zomrelo v období od 5. do 10. augusta v župnej nemocnici v maďarskom Miškovci. V maďarskom verejnoprávnom rozhlase to dnes oznámil štátny tajomník pre zdravotníctvo ministerstva národných zdrojov Miklós Szócska. Podľa jeho slov nemocnica po treťom prípade úmrtia nahlásila situáciu a zaviedla potrebné opatrenia. Štátny tajomník (samostatná funkcia ministra zdravotníctva v Maďarsku nie je) dodal, že išlo o udalosti v rýchlom slede. Príslušné orgány preveria štatistiku výskytu ochorení a úmrtí, ktoré charakterizujú región Boršodsko-Abovsko-Zemplínskej župy, aby tieto javy mohli riešiť v širších súvislostiach, konštatoval Szócska. Uzatvorenie oddelenia pre predčasne narodené deti zatiaľ podľa jeho vyjadrenia nie je odôvodnené. V súčasnosti preverujú možné šírenie nákazy a hľadajú súvislosti medzi úmrtiami. Premiér Viktor Orbán v pondelok nariadil mimoriadne vyšetrenie prípadov úmrtia novorodencov. Zdravotný úrad na obdobie vyšetrovania pozastavil výkon funkcie riaditeľa nemocnice. Maďarská vláda dala podnet na prokuratúru, informovala agentúra MTI.
Čičmany - Ako v rozprávke
http://www.extraplus.sk/content/view/2472/ako-v-rozpravke
Foto: https://www.facebook.com/photo.php?fbid=457630991002549&set=a.165789530186698.33779.147596498672668&type=1&relevant_count=1
Basketbal: Slovensko vs Maďarsko 79:67
Slovenskí basketbalisti v ďalšom zápase D-skupiny prvej fázy kvalifikácie na ME'2015 zvíťazili po nadšenom výkone nad Maďarskom 79:67 a ponechali si tak nádej na prvenstvo v skupine a postup do ďalšej fázy.
http://www.teraz.sk/sport/slovensko-madarsko-kvalifikacia-basketba/55187-clanok.html
Hlasy po zápase Slovensko - Maďarsko 79:67
„Gratulujem Slovákom, podali výborný výkon...“
http://www.hlavnespravy.sk/basketbal-hlasy-po-zapase-slovensko-madarsko-7967-v-kvalif-na-me-3/129095/
V kvalifikácii na ME Slováci vyrástli z plienok outsidera
http://www.hlavnespravy.sk/basketbal-v-kvalifikacii-na-me-slovaci-vyrastli-z-plienok-outsidera/129371/
Eva V. začala popíjať alkohol už deň pred nehodou so štyrmi obeťami
http://www.hlavnespravy.sk/blikk-eva-v-zacala-popijat-alkohol-uz-den-pred-nehodou-so-styrmi-obetami/129300/
Auto v Budapešti usmrtilo ženu na zastávke
http://www.hlavnespravy.sk/madarsko-auto-v-budapesti-usmrtilo-zenu-na-zastavke-dvaja-sa-tazko-zranili/129222/
Ignác Gessay - Trvalá brázda slovenského ducha v USA
Signatár Pittsburskej dohody - Prvé dejiny USA v slovenčine
http://www.slovenskezahranicie.sk/sk/krajania-informuju/391/ignac-gessay-trvala-brazda-slovenskeho-ducha-v-usa
Matica vznikla v hodine dvanástej
Žriedlo, prameň, včelí úľ... -. Slovania síce tvorili nadpolovičnú väčšinu obyvateľstva Habsburskej monarchie (vyše 60 percent), ale vládnucimi národmi boli Rakúšania a Maďari. - Maďarizačný tlak a útoky na Maticu, obviňovanie z panslavizmu...
http://spravy.pravda.sk/domace/clanok/289479-matica-vznikla-v-hodine-dvanastej/
Slovenské školy to dotiahli v medzinárodnej súťaži ďaleko
Výnimočné výsledky - Posilnenie medzikultúrneho dialógu
http://www.webnoviny.sk/slovensko/slovenske-skoly-to-dotiahli-v-medzina/715832-clanok.html
Úspech mladého Slováka v Japonsku: Na geografickej olympiáde získal zlato
http://www.topky.sk/cl/1000680/1358141/Uspech-mladeho-Slovaka-v-Japonsku--Na-geografickej-olympiade-ziskal-zlato-
Slovenský Bruno dobyl Francúzsko
http://www.topky.sk/cl/10/1358124/Slovensky-Bruno-dobyl-Francuzsko--Potesil-aj-hendikepovaneho-chlapca
Všetky cesty naozaj vedú do Ríma
Veronika Nováková: Prejdite sa s nami večným mestom
http://www.pluska.sk/magazin/zaujimavosti/zaujimavosti/vsetky-cesty-naozaj-vedu-do-rima-prejdite-nami-vecnym-mestom.html
Stanovisko Únie Slovákov v zahraničí k snahe ututlať škandál hanobenia slovenskej hymny v RTVS
http://www.scribd.com/doc/160675487/Stanovisko-USZ-16052013
http://www.usvz.de/html/aktuality_press.html
http://www.aktuality.sk/clanok/233289/zhyzdena-hymna-stur-sa-obracia-v-hrobe-ozyvaju-sa-slovaci-v-zahranici/
Podnet na slovenskú hymnu v češtine vrátila Rada policajtom
http://nitra.sme.sk/c/6904374/podnet-na-slovensku-hymnu-v-cestine-vratila-rada-policajtom.html
Život v satelitných dedinách zažíva nový boom
...nie je len o dedinskej idyle - problémom je doprava, infraštruktúra, ale aj kohúty či kostolné zvony...
http://bratislava.sme.sk/c/6902934/zivot-v-satelitnych-dedinach-pri-bratislave-zaziva-novy-boom.html#storm-igal-2245
Historický kalendár
14. augusta 1932 v Báčskom Petrovci založili Maticu slovenskú v Juhoslávii. Jej predsedom sa stal Ján Bulík.
http://www.maticaslovenska.rs/o-matici/o-matici/matica-slovenska-v-srbsku-v-juhoslavii.html
20. augusta - Štátny sviatok Maďarska - Deň sv. Štefana, zakladateľa uhorského štátu, ktorého korunovali v roku 1000
21. augusta 1968 - Vojenským vpádom vojsk Varšavskej zmluvy (ZSSR, NDR, Poľska, Maďarska a Bulharska) na čele so Zväzom sovietskych socialistických republík (ZSSR) bola obsadená väčšina dôležitých miest v Československej socialistickej republike (ČSSR). Na mimoriadnej schôdzi sa zišla vláda a vyjadrila svoj protest vládam štátov, ktoré uskutočnili okupáciu. O ČSSR sa začalo rokovať v Bezpečnostnej rade OSN.
Združenie Mórica Beňovského
https://www.facebook.com/MoricBenovskyAJehoSvet
https://www.facebook.com/photo.php?fbid=457300077702307&set=a.165789530186698.33779.147596498672668&type=1&relevant_count=1
János Kóbor (Omega): Ak by Liszt žil dnes, bol by rockerom
Nikdy som nemal s našou maďarčinou na Slovensku žiadne problémy - Verím, že ešte tohto roku zavítame opäť do Košíc
http://kultura.pravda.sk/hudba/clanok/290175-omega-ak-by-liszt-zil-dnes-bol-by-rockerom/
Francúzska novinárka Weissová o Štefánikovi: Je to dobyvateľ (1919)
Vyrástol v štúrovsko-hurbanovskej tradícii - Čo bolo spod Tatier, to mu bolo milé, ale malé - Jeho vôľa je rýchla čepeľ - Ašpiroval na mučeníctvo
http://kebisek.blog.sme.sk/c/335488/Francuzska-novinarka-Weissova-o-Stefanikovi-Je-to-dobyvatel-1919.html
Pietna slávnosť pripomenula 75. výročie smrti A. Hlinku
16. augusta 2013 - (tasr)
Pri príležitosti 75. výročia smrti významného slovenského politika, národovca a kňaza Andreja Hlinku sa 16. augusta 2013 popoludní v parku nesúcom jeho meno v mestskej časti Ružinov konala pietna spomienka, na ktorej sa zúčastnilo okolo sto, väčšinou starších občanov. Vence k pamätníku A. Hlinku položili zástupcovia ružinovskej miestnej samosprávy, Bratislavského samosprávneho kraja, Matice slovenskej, Ústavu pamäti národa, Spoločnosti A. Hlinku a Rímskokatolíckeho farského úradu v Ružinove. Rečníci pri pamätníku pripomenuli dejinný význam osobnosti Andreja Hlinku v boji Slovákov o národné sebaurčenie. Po pietnom akte sa konala slávnostná svätá omša v kostole sv. Vincenta de Paul v Ružinove. Andrej Hlinka, slovenský národovec, politik, publicista a prekladateľ, sa narodil 27. septembra 1864 v Černovej, dnešnej časti Ružomberka. Do histórie slovenského národa sa zapísal najmä tým, že sa neúnavne snažil riešiť otázku nemaďarských národov Uhorska, za čo bol často perzekvovaný a tiež väznený. K pamätnej udalosti došlo v roku 1907 v jeho rodnej obci. Uhorskí žandári tu pri vynútenej posviacke kostola strieľali do účastníkov zhromaždenia a zabili 15 ľudí len preto, lebo žiadali, aby im kostol posvätil ich rodák Andrej Hlinka. Udalosť pred celým svetom odhalila útlak slovenského národa a zmedzinárodnila slovenskú otázku. Významnejšie dátumy života A. Hlinku sa viažu na rok 1897, kedy založil Ľudové noviny, v roku 1905 založil Slovenskú ľudovú stranu, v rokoch 1907-10 bol uväznený v Segedíne, 1918-38 bol poslancom česko-slovenského parlamentu za Slovenskú ľudovú stranu (od r. 1925 HSLS) a v rokoch 1920 až 1938 pôsobil ako predseda Spolku Svätého Vojtecha. Zomrel 16. augusta 1938 v Ružomberku, jeho telesné pozostatky boli najprv uložené na ružomberskom cintoríne a 31. októbra 1938 slávnostne prenesené do mauzólea pri ružomberskom farskom kostole. Pred príchodom Červenej armády ich v marci 1945 odviezli na neznáme miesto na Slovensku. Po roku 1945 patril medzi tie slovenské osobnosti, ktoré mali byť vymazané z historickej pamäti národa.
Báthoryčkina kvapka krvi v Čachticiach
Pred 400. výročím úmrtia Alžbety Báthoryovej
http://www.teraz.sk/regiony/bathory-krv-darovanie-festival/55523-clanok.html
Colníci našli v srbskom kamióne zbrane a strelivo
http://www.hlavnespravy.sk/madarsko-colnici-nasli-v-srbskom-kamione-zbrane-a-strelivo/130475/
Každý národ uprednostňuje iný alkohol
http://vysetrenie.zoznam.sk/cl/1000661/1358449/Cim-sa-opija-cely-svet--Tymto-alkoholom-si-strngaju-narody
Páči sa mi to
www.oslovma.hu